Јапанска спољнополитичка дилема - Нови Стандард\nJapanska spoljnopolitička dilema\nMičito Curuoka 15.01.2018. 17:59 16.12.2019.\nDva tabora se nadmeću na dnevnoj bazi i time ostvaruju kompromis u vizijama japanske spoljne, bezbednosne i odbrambene politike\nDavanje smisla Japanu kao međunarodnom političkom i bezbednosnom akteru i održavanje osećaja srazmernosti u pogledu spoljne i bezbednosne politike Tokija neće biti lak zadatak. To nije samo glavobolja za spoljne posmatrače. U Japanu ne postoji konsenzus o tome kakvu bi ulogu zemlja trebalo ili je spremna da igra u međunarodnoj političkoj i bezbednosnoj areni. U svetlu pogoršanja bezbednosnog okruženja u kome se Japan nalazi, čini se da se povećava jaz između onih koji pozivaju na fokusiranje na hitne potrebe odbrane japanske teritorije i onih koji zahtevaju veće globalno angažovanje. Prvi tabor, orijentisan na unutrašnju politiku, nazivam „Japan na prvom mestu“ (aluzija na Trampov slogan „Amerika na prvom mestu“; prim. prev.) a drugi internacionalni „Globalni Japan.“ Konkurencija između dva tabora će iscrtati budući kurs japanskog stava u pogledu spoljne politike i bezbednosti, i uloge države u regionu i šire od toga. Važno je istaći – tabor „Globalnog Japana“ je daleko od pobede.\n„JAPAN NA PRVOM MESTU“ I „GLOBALNI JAPAN“\nLogika koja stoji iza tabora „Japan na prvom mestu“ je prilično jednostavna. Imajući u vidu ograničenu prirodu resursa koje Japan može da troši na svoju spoljnu, bezbednosnu i odbrambenu politiku, oni tvrde da Japan raspoložive resusrse treba da koncentriše na svoje strogo definisane suštinske interese, a naročito prema pretnjama i izazovima u pogledu ostrva Senkaku u Istočnom kineskom moru — koja kontroliše Japan, ali na koja pretenduju i Kinezi — i razvoja severnokorejskog nuklearnog i balističkog raketnog programa. Vrednost političkih i bezbednosnih partnerstava koje Japan ima sa drugim zemljama procenjuju se manje ili više isključivo na osnovu toga koliko partneri mogu doprineti Japanu u pogledu tih neposrednih pretnji i izazova.\nU tom smislu, zemlje koje nisu SAD – jedina zemlja sa kojom Japan ima potpisan ugovor o savezničkim odnosima — verovatno će biti smatrane sekundarnim ili irelevantnim. Oni veruju da nijedan partner osim SAD ne može da učini ništa konkretno za Japan u nepredviđenim situacijama. Kao rezultat toga, geografski obim japanskog bezbednosnog interesa se, što se tiče tabora „Japan na prvom mestu“, značajno smanjio u prethodnih nekoliko godina usled naraslih tenzija u blizini Japana. Oni veruju da je Japan suviše zauzet i da nema vremena, energije i resursa da razmišlja o manje relevantnim partnerima. Za njih je globalni angažman ništa više od traćenja resursa. Iako se odbrambeni budžet povećava pod premijerom Šinzo Abeom, ne smatra se da je to dovoljno.\nMentalitet fokusiranja na Senkaku i Severnu Koreju i defanzivna postavka su očigledni. Što se tiče ostrva Senkaku, japanska obalska straža preuzima vodeću ulogu u rešavanju izazova koji Kina upućuje japanskoj administrativnoj kontroli nad ostrvima, podržana Snagama samoodbrane, posebno plovilima Mornaričkih snaga samoodbrane rapoređenim u obližnjim vodama. Usled sve većih samouverenih akcija Kine i izgradnje njenih mornaričkih sposobnosti, operativno opterećenje japanske strane je značajno poraslo, a cela operacija je postala teža, ako ne i neodrživa. Povrh toga, uloga Mornaričkih snaga samoodbrane u odbrani od balističkih projektila protiv severnokorejske pretnje se takođe uvećala prethodnih godina, a za japanskim plovilima sa sposobnošću protivraketne odbrane postoji visoka operativna potražnja, što može uticati na nivo obuke. Pod ovim okolnostima, nije iznenađenje da prvi tabor teži da prevlada u promišljanju spoljne, bezbednosne i odbrambene politike Japana.\nIdeje „diplomatije kroz panoramsku perspektivu sveta“ i „proaktivnog doprinosa miru“ premijera Abea smatraju se sredstvom za unapređenje takve agende. Pored dijaloga i konsultacija, Abeova vlada je proširila praktičnu bezbednosnu i odbrambenu saradnju, uključujući i saradnju u pogledu odbrambene opreme, uglavnom sa evropskim zemljama, i pomoći pri izgradnji odbrambenih kapaciteta, uglavnom sa Jugoistočnom Azijom. Ovo ni u kom slučaju nije trivijalan razvoj situacije, a japansko profilisanje u političkog i bezbednosnog aktera u Aziji i šire bez sumnje je raslo pod Abeovim vođstvom.\nTabori „Japan na prvom mestu“ i „Globalni Japan“ na dnevnoj bazi se međusobno takmiče u pogledu brojnih pitanja, stvarajući ravnotežu moći moći, odnosno kompromis između dve vizije japanske spoljne, bezbednosne i odbrambene politike. Operacija protiv pirata u Adenskom zalivu i uz somalijsku obalu je dobar primer. Za tabor „Globalni Japan“, odbrana morskih linija komunikacije – uključujući i oblasti daleko od teritorije zemlje – uvek je deo ključnih interesa, a globalno raspoređena plovila Mornaričkih snaga samoodbrane služe širim interesima Japana, kao velike pomorske sile sa partnerstvima širom sveta koja blisko sarađuje sa na SAD.\nSa druge strane, nije iznenađujuće da ljudi u taboru „Japan na prvom mestu“ veruju da je operacija protiv pirata – ne samo u svetlu činjenice da se broj incidenata sa piratima dramatično smanjio – nepotrebno traćenje japanskih oskudnih resursa. Oni tvrde da su Mornaričke snage samoodbrane preopterećene visokim operativnim tempom neophodnim u Istočnokineskom moru, i veruju da Japan svoje resurse mora da koncentriše na pitanja od vitalne važnosti, poput onih koja se direktno odnose na teritorijalni integritet zemlje, kao što je pitanje ostrva Senkaku.\nDiskusija o saradnji sa drugim partnerima takođe može da bude razumevana u istom kontekstu. Tabor „Japan na prvom mestu“ ne razmatra saradnju sa geografski udaljenim partnerima kao neposredni interes u cilju rešavanja bezbednosnih problema kod kuće, dok tabor „Globalni Japan“ tvrdi da upravo to što se bezbednosno okruženje pogoršava potvrđuje da Japanu treba još partnera u regionu i šire, uključujući Australiju, Indiju i Evropu. Važno je istaći da Japan nije u ratu sa Kinom ili Severnom Korejom – ono što se sada dešava je političko i diplomatsko nadmetanje, gde strateške poruke igraju važnu ulogu. Zbog toga tabor „Globalni Japan“ ceni seriju saopštenja NATO-a, EU, individualnih evropskih država i Australije koji osuđuju severnokorejske nuklearne testove i lansiranja balističkih projektila, i izražavaju zabrinutost u pogledu situacije u Južnokineskom moru, iako to tabor „Japan na prvom mestu“ odbacuje.\nLako je kritikovati da tabor „Japan na prvom mestu“ ne razume u kojoj meri je svet postao povezan, i da je, kao rezultat toga, sve teže održati japansku bezbednost i prosperitet isključivo se fokusirajući na prostor geografski blizak Japanu. Međutim, trenutno stanje u ovoj igri takođe pokazuje da tabor „Globalni Japan“ u velikoj meri nije uspeo da pokaže zbog čega je Japanu neophodan veći međunarodni angažman kako bi se osigurala budućnost zemlje.\nGREŠKE U PERCEPCIJI I ZAŠTO SU VAŽNE\nČini se da postoji značajan jaz između trenutnog stanja u Japanu i percecija izvan zemlje, jer spoljni posmatrači imaju tendenciju da naginju ka diskursu „Globalnog Japana“. U američkom kontekstu, na primer, oni u političkoj zajednici koji su uključeni u američko-japanski savez prirodno žele da istaknu vrednost Japana kao saveznika, kao što oni koji upozoravaju na opasan put Japana ka normalizaciji i remilitarizaciji isto tako imaju tendenciju da naglase – premda u različite svrhe i na različite načine – kako je Japan postao strateški važan, globalan i orijentisan na bezbednost.\nJoš jedan važan razlog zbog koga su strani posmatrači više izloženi pogledima „Globalnog Japana“ ima veze sa činjenicom da u mnogim slučajevima oni razgovaraju samo sa japanskim političarima koji govore engleski jezik, zvaničnicima i ekspertima za koje je verovatnije da predstavljaju tabor „Globalnog Japana“. Mnogi od ljudi u taboru Japan na prvom mestu ne viđaju često strane (posebno neameričke) posetioce, a nije iznenađujuće da su japanski učesnici na međunarodnim konferencijama obično većinom iz tabora „Globalnog Japana“, verovatno uključujući i autora ovog teksta. Kao rezultat toga, diskurs „Globalnog japana“ je disproporcionalno zastupljen u diskusijama o japanskoj spoljnoj i bezbednosnoj politici izvan Japana.\nIako su neki Japanci – uključujući i vladine zvaničnike – svesni ovog jaza, ne postoji snažna inicijativa da se ovo stanje promeni, jer dopuštanje da se promoviše imidž Globalnog Japana retko ko smatra štetnim po japanski ugled u svetu.\nIpak, postoje bar dve grupe problema koje bi ovaj jaz mogao da proizvede. Prvo, tu je rizik da percepcije o Japanu kao globalno aktivnom bezbednosnom akteru u svetu potvrde optužbe kritičara o remilitarizaciji Japana. Drugo, posmatrajući totalno drugačiju publiku, dominacija slike „Globalnog Japana“ bi mogla da generiše prekomerna očekivanja o japanskoj političkoj i bezbednosnoj ulozi u svetu. Međutim, sve dok tabor „Japan na prvom mestu“ bude ozbiljna rivalska snaga, takva očekivanja će ostati neispunjena i mogu voditi do razočarenja.\nPolitičko takmičenje između tabora „Japan na prvom mestu“ i „Globalni Japan“ daje karakter debatama o spoljnoj i bezbednosnoj politici u Japanu, i tako će ostati u doglednoj budućnosti. Kako predviđanje budućnosti nikada ne može da bude lako, čini se da će se nastaviti situacija u kojoj „Japan na prvom mestu“ odnosi prevagu, uprkos svoj retorici i dostignućima Abeove globalne diplomatije i „proaktivnog doprinosa miru.“ To je za neke dobra, a za neke loša vest.\nMičito Curuoka je profesor-saradnik na Kejo Univerzatu u Japanu. Do 2017. godine je bio viši naučni saradnik na Nacionalnom institutu za odbrambene studije.\nSvetabeistočno kinesko moreJapansenkakuspoljna politika


Finska osudila odluku Turske da protera ambasadore deset država - Svet - Dnevni list Danas\nPočetna » Svet » Finska osudila odluku Turske da protera ambasadore deset država\nFinska je danas osudila odluku Turske da protera ambasadore deset država koji su pozvali Ankaru da oslobodi borca za ljudska prava Osmana Kavalu, u skladu sa odlukom Evropskog suda za ljudska prava.\nPremijerka Finske Sana Marin ocenila je tu odluku turskog predsednika Redžepa Tajipa Erdogana kao „oštru reakciju“ i dodala da je nastala „žalosna situacija“.\n„Ovo je veoma žalosna situacija. Smatrali smo da je važno da se odluke Evropskog suda za ljudska prava poštuju i primenjuju i zato smo pozvali na oslobađanje ovog aktiviste u oblasti ljudskih prava“, kazala je Marin.\nPrethodno, u utorak, deset ambasadora je pozvano na razggovor u Ministarstvo spoljnih poslova Turske, gde im je rečeno da je „neprihvatljiva drska izjava, upućena putem društvenih mreža, u vezi sa sudskim postupkom koji sprovodi nezavisno sudstvo“.\nAmbasade SAD, Kanade, Francuske, Nemačke, Holandije, Norveške, Švedske, Finske, Danske i Novog Zelanda objavile su u ponedeljak zajedničku izjavu, navodeći da odlaganje suđenja Kavali, spajanje različitih predmeta i otvaranje novog procesa uprkos prethodnoj oslobađajućoj presudi „baca senku na poštovanje demokratije, vladavine prava i transparentnosti“.\nKavala, 64-godišnji filantrop i borac za ljudska prava, uhapšen je pre četiri godine po optužbi da je pokušao da obori tursku vladu demonstracijama koje su se 2013. raširile iz Istanbula po celoj zemlji.\nOptužen je i za špijunažu i pokušaj zbacivanja vlade neuspelim državnim udarom iz jula 2016. godine.


SINDIKAT AMZ: Nastavak borbe za radnička prava | Portal 072info\nU Sindikatu ArcelorMittal Zenica 2014. godinu ocjenjuje kao uspješnu,jer su nakon radničkih protesta u proljeće kroz pregovore sa Upravom riješeni ključni zahtjevi,izjavio je u razgovoru za RTV Zenica Zuhdija Kapetanović, predsjednik Sindikata.\n-Tokom godine proveli smo mnoge aktivnosti među kojima i uspješne pregovore o cijeni nove satnice, pri čemu je Sindikat organizovao i akciju prikupljanja sredstava za pomoć stanovništvu ugroženih područja, koji su pretrpjeli štete u poplavama i klizištima, kazao je Kapetanović.\nKrajem decembra održana je i izvještajno-izborna Skupština Sindikata ove kompanije na kojoj je Kapetanović dobio povjerenje za novi mandat na poziciji predsjednika.\n-Očekuje se i nastavak pregovora sa Upravom oko utvrđivanja novog aneksa kolektivnog ugovora. Prema njegovim riječima,na osnovu najava iz Uprave, naredne godine,konačno bi mogao biti isplaćen i regres. Što se tiče isplate stimulativnih otpremnina, u Sindikatu ističu da nikada nisu bili protiv ove aktivnosti, ali se za otpuštene radnike, zahtijeva prijem nove mlađe radne snage.


PRESTROJAVANJE PRED UDAR: NATO avioni na 60 kilometara od Rusije! Ovo je Putinov odgovor... | Web-Tribune.com\nHome / TEMA DANA / PRESTROJAVANJE PRED UDAR: NATO avioni na 60 kilometara od Rusije! Ovo je Putinov odgovor…\nPRESTROJAVANJE PRED UDAR: NATO avioni na 60 kilometara od Rusije! Ovo je Putinov odgovor…\nU Litvaniji, na samo šezdesetak kilometara od granice sa Rusijom, gradi se prvi vojni avijacioni poligon po NATO standardima. Kao odgovor na to, Rusija bi mogla da razmesti dodatne sisteme protivvazdušne odbrane u Kalinjingradskoj oblasti, kažu ruski eksperti, iako ruska Baltička flota u svom sastavu već ima protivvazdušne sisteme S-400.\nKako je saopštila pres-služba litvanskog Ministarstva odbrane, poligon će biti izgrađen uskoro u litvanskom gradu Kazlu Ruda i to će biti prvi vojni avijacioni poligon u baltičkim zemljama.\nPoligon će omogućiti zemljama zapadne Alijanse da sprovode vežbe vazdušnih napada na kopnene ciljeve, a takođe, tu će se obavljati i obuka vojnog kadra za Vojno-vazduhoplovne snage.\nTakođe, navedeno je i da je Ministarstvo za saobraćaj i komunikacije Litvanije uspostavilo zonu zabrane leta za civilni vazdušni saobraćaj preko tog avijacionog poligona.\nNa te poteze u Moskvi gledaju kao na provokaciju, a vojni eksperti kažu da će Rusija sada biti primorana da postavi sisteme protivvazdušne odbrane što je moguće bliže granici i direktno u Kalinjingradskoj oblasti, a takođe i još neke PVO sisteme morskog baziranja.\nRuski eksperti navode da će taj objekat imati ne samo vojni, već i ekonomski značaj.\n„Glavne zemlje-članice NATO-a i baltičke zemlje, to jest zemlje drugog ili trećeg ešalona u Alijansi, veoma su zainteresovane za uzajamnu saradnju. Pre svega, baltičke zemlje su zainteresovane da se na njihovoj teritoriji razmeštaju vojni objekti, jer je njihova ekonomija posle ulaska u EU veoma oslabila i ogroman broj industrijskih klastera je zatvoren, a budžet se mora nekako popuniti. U svojim izjavama oni stalno daju do znanja da su spremni da budu rusofobi ’broj jedan‘ i na svaki način provociraju ’istočnog suseda‘, kako oni vole da nazivaju našu zemlju — Rusiju. A ’prijatelji‘ iz Brisela i Vašingtona gledaju na baltičke zemlje kao na neku vrstu ’sanitarnog kordona‘. To jest, hipotetički posmatrano, u slučaju konflikta, oni će pokušati na prvom mestu da upotrebe snage koje su razmeštene na toj prvoj liniji“, kaže za Sputnjik analitičar Nikita Danjuk.\nRuski eksperti kažu da Litvanija, razmeštanjem te baze, na kraju ne jača svoju odbranu i zaštitu, već naprotiv, sve više doprinosi tome da se prema toj zemlji okrenu rakete i druga sredstva protivvazdušne odbrane.\n„Upravo bi se te zemlje, hipotetički gledano, suočile sa otporom koji može da pruži naša zemlja i jasno je da one nemaju baš mnogo šanse da sačuvaju status kvo u tom konfliktu. A zemlje koje definišu politiku Severoatlantske alijanse, u ovom slučaju pokušavaju tuđim rukama da stvore situaciju iz koje će oni u slučaju sukoba izaći ’suvi iz vode‘“, dodao je Danjuk.\nTaj sporazum je potpisalo 16 zemalja NATO-a i šest država Organizacije varšavskog bloka, a uspostavljao je ravnotežu konvencionalnih oružanih snaga država-članica, dva vojno-politička saveza i istovremeno je odredio ograničenja u trupama, tenkovima i drugim oklopnim vozilima, artiljerijskim oruđima, borbenim avionima i udarnim helikopterima duž linije kontakta između blokova, čime je sprečavao moguće iznenadne napade i velika ofanzivna dejstva u Evropi.\nMoskva takve optužbe kategorički odbacuje, nazivajući ih neosnovanim i protivi se dejstvima koje preduzima NATO na ruskim granicama.\nRuski predsednik Vladimir Putin je ranije rekao da će Rusija na približavanje vojne infrastrukture NATO-a ka granicama Rusije adekvatno i proporcionalno reagovati. Prema njegovim rečima, ključ za osiguravanje bezbednosti i stabilnosti u Evropi podrazumeva širenje saradnje i povraćaj poverenja, a ne razmeštanje novih baza i vojne infrastrukture NATO-a na granicama Rusije.\nPrevious VUČIĆ OTVORIO DUŠU: SNS me prodao i zabio mi nož u leđa..!


24 May 2014 Komentara (0)osiguranje autoodgovornosti / obavezno osiguranje / kasko osiguranje / obavezno osiguranje / osiguranje odgovornosti / zeleni karton / osiguranje vozila / osiguranje putnika / auto-nezgoda / auto nezgoda / pomoć na putu /\nIzvor: b92.net, Wiener Stadtische\nSvi vlasnici kasko osiguranih vozila mogu računati na potpunu nadoknadu štete nastale usled poplava. Kako navodi Wiener Stadtische, a prenosi b92.net, šteta će biti u celosti nadoknađena - bez obzira da li će u pitanju biti popravka vozila ili je u pitanju totalna šteta.\nU cilju što bolje komunikacije i efikasnije procedure naplate, preporučuje se da se najpre obavi telefonski razgovor sa predstavnikom osiguravajuće kuće kako bi se dobile informacije o proceduri i opcijama u pogledu naknade štete, kao i da se (ukoliko je to moguće) automobil detaljno fotografiše u stanju u kakvom je zatečen nakon povlačenja poplave.\nPortal dalje prenosi nekoliko veoma bitnih koraka za vlasnike automobila koji su pretrpeli oštećenja u ovoj elementarnoj nepogodi, a koja prenosimo u celosti:\n- ako je automobil makar i delimično bio pod vodom, najbitnije je da se vlasnik obrati stručnim licima i da ne pokušava ništa na svoju ruku;\n- ako je voda prodrla u unutrašnjost motora, da ne pokušava da startuje motor - okretanjem ključa verovatno će se napraviti još veća šteta - uništenje motora;\n- stručnjaci savetuju da se nakon povlačenja vode sačeka 24 sata da se voda ocedi, a zatim da stručno lice proveri da li je sa motorom i elektrikom sve u redu, pre nego što se vozilo pokrene.


Pročitajte sve vesti na temu zaječar - mediji.net\nUSPEH IMUNIZACIJE U SRBIJI: U Zaječaru drugu dozu anti-kovid vakcine primilo 10.409 građana\nNavodi se i da je u poslednja 24 sata u Zaječaru potvrđeno još 20 kovid pozitivnih, od 70 novoobrađenih uzoraka.Na Infektivnom odeljenju smešteno je 47 pacijenata, a na Grudnom odeljenju 35, dok je na kiseoniku 40 ljudi.Do sada je oboljevanje od kovid-19 infekcije potvrđeno kod 4.753 građana...\nUŽAS NA AUTO-PUTU ZA NIŠ! Invalid umalo nastradao u zapaljenom automobilu\nDanas oko 18 časova, na auto-putu za Niš, kod Mihailovca, izgoreo je automobil u pokretu marke "reno laguna" u kojem se nalazio muškarac star preko 50 godina iz Zaječara.\nOdložena premijera predstave „Pokondirena tikva“ u zaječarskom pozorištu\nKrajem prošle nedelje u zaječarskom pozorištu, bez publike, odigrana je pretpremijera Sterijine Pokondirene tikve u adaptaciji i režiji Olivere Viktorović Đurašković i tada je premijera za publiku bila najavljena za drugu polovinu aprila.\nPOLITIČKA LEKCIJA Ovaj prodor nije početak kraja vladavine naprednjaka, ali...\nNe može se prodor kandidata jednog pokreta građana na tek održanim izborima u Zaječaru porediti sa pobedama u Zemunu i Voždovcu koje su 7. juna 2009. najavile uspon naprednjaka. Jer, samo pola godine nakon što je osnovana, a par meseci po formiranju vlasti u dvema beogradskim opštinama, koje je...\nPretpremijera u zaječarskom pozorištu: Pokondirenih tikvi ima svuda\nNušićevi i Steriji tekstovi su vanvremenski i uvek aktuelni što je potvrdila i pretpremijera predstave „Pokondirena tikva“ u zaječarskom teatru u adaptaciji i režiji Olivere Viktorović Đurašković.\nAFRIČKA KUGA PONOVO U SRBIJI: Pojavila se u jednom mestu ali svi vlasnici domaćih životinja pozvani na oprez!\nUprava za veterinu utvrdila je prisustvo virusa afričke kuge svinja (AKS) na farmi u mestu Veliki Izvor kod Zaječara, nakon čega su preduzete sve mere zaštite, rečeno je danas Tanjugu u Ministarstvu poljoprivrede.Virus AKS je pronađen, tokom redovnog nadzora farmi i kontrole zdravstvenog stanja...\nDileri i dalje padaju u akciji "Gnev": U stanovima laboratorije, oprema, droga u teglicama\nSokobanjska policija je u okviru akcije "Gnev", u stanu L. M. (26) pronašla 15 teglica sa 474 grama marihune, teglicu sa 325 grama hašiša, semenke indijske konoplje i vagicu za precizno merenje, saopštila je PU Zaječar.\nNaprednjacima treba izborna mašinerija jer nemaju većinu\nViše stotina birača koji su glasali van biračkog mesta na nedavnim izborima u Kosjeriću, jer su navodno u izolaciji zbog korona virusa i potvrda koju je Marku Jakšiću, bivšem odborniku iz Kosovske Mitrovice, izdao RIK da je glasao na prošlogodišnjim izborima, iako on kaže za Danas da to nije učinio,...\nRadnici Vodovoda: Trpimo torturu! Direktor sve negira\nZaposleni u javno komunalnom preduzeću 'Vodovod' u Zaječaru tvrde da više od godinu dana trpe mobing direktora. Posebno su, kažu, ugrožene žene, koje iako svoj posao rade prema Zakonu, često bivaju kažnjavane, a da ne znaju razlog. Za pomoć su se više puta obraćali nadležnima, kao i gradonačelniku...\nKAKO SU POŽAREVAC I ZAJEČAR "ZARAVNILI KRIVU" VAKCINACIJOM: Premijerka Brnabić otkrila prve efekte imunizacije\nPredsednica Vlade Srbije Ana Brnabić pokazala je uticaj imunizacije na broj novozaraženih na poređenju gradova Smederevo i Požarevac, odnosno Bora i Zaječara, po čemu je jasno da je u gradovima u kojima je znatno više vakcinisanih manje novih slučajeva korona virusa.Premijerka je na osnovu...


Vesti online / Vesti / Srbija / Pastor: LSV ne zna šta će sa sobom\nPredsednik Skupštine Vojvodine Ištvan Pastor izjavio je u utorak da je Savez vojvođanskih Mađara (SVM), čiji je lider, i dalje deo vladajuće koalicije u pokrajinskom parlamentu i ocenio da koalicioni partner Liga socijaldemokrata Vojvodine (LSV), koja ga kritikuje, "ne zna šta će sama sa sobom".\nSVM će ako bude isključen iz Vlade voditi politiku iz opozicije: Ištvan Pastor\n"Čini se da LSV i dalje ne zna šta će sama sa sobom i zbog toga stalno pokušava da se sukobi s nekim", rekao je Pastor za novosadski Mađar so (Magyar Szo) i ocenio da je SVM u poslednje vreme "stalna meta napada".\nOn je dodao da će SVM, ako bude isključen iz vladajuće većine, voditi politiku iz opozicije.\nZamenik predsednika LSV-a Bojan Kostreš ranije je poručio da Ištvan Pastor treba da podnese ostavku, ako neće da se pridržava odluka pokrajinskog parlamenta.\n"Ili je Pastor spreman da kao predsednik Skupštine Vojvodine sprovodi odluke te skupštine, ili treba da se skloni sa tog mesta", kazao je tada Kostreš.\nNa vlasti u Skupštini Vojvodine je koalicija Demokratske stranke (DS), LSV i SVM. DS i LSV već duže vreme pregovaraju sa Socijaldemokratskom strankom Borisa Tadića o ulasku u vladajuću koaliciju.\nSRBIJA Smena vlasti milom ili silom


Uskoro nagradna igra za sve vakcinisane državljane Srbije | Mačva zdravog razuma\nNaslovna Društvo Uskoro nagradna igra za sve vakcinisane državljane Srbije\nUskoro nagradna igra za sve vakcinisane državljane Srbije\nDržava će uskoro organizovati nagradnu igru za sve vakcinisane državljane Srbije kako bi motivisala građane da se vakcinišu, da bismo izašli iz epidemije!\nKako saznajemo, glavna premija će biti stan u Beogradu i automobili „fijat 500 L“, a među poklonima će se naći i na desetine hiljada vrednih nagrada. Razmatraju se dve opcije za učestvovanje u lutriji – ili će se slati koverte sa potvrdom o vakcinaciji pa će srećni dobitnici biti određeni javnim izvlačenjem, ili će se serijski brojevi sa sertifikata biti lutrijske „srećke“.\nŠiri se novi soj\n„Bojim se da ima više slučajeva novog soja, a sa odugovlačenjem vakcinacije samo se još više otvara prostor virusu da mutira“. -Zlatibor Lončar\nMotivacija za mlade\nPo uzoru na druge zemlje u svetu koje su već primenile ovaj model motivisanja građana za vakcinacjiu, i u Srbiji će uskoro biti organizovana svojevrsna nagradna igra. Pravo na učestvovanje imaće svi vakcinisani građani, bez obzira na to kada su se vakcinisali, a nagrade će biti izuzetno vredne. Kako saznaje Informer, u planu je veliki nagradni fond, gde će pored superpremija – stana u Beogradu i automobila biti i vredne robne nagrade, vaučeri za putovanja, poklon-popusti itd. Cilj nagradne igre je da se ljudi motivišu da prime vakcinu, kako bi se konačno stalo na put širenju korone.\nNezaštićeni na udaru\nNa udaru narednog talasa kovida-19 naći će se gotovo tri miliona nevakcinisanih građana Srbije!\nKrajnje je vreme da se ubrza vakcinacija, posebno omladine, jer broj novozaraženih i u okruženju raste iz dana u dan. I u našoj zemlji do juče je izolovano više od osam zaraženih indijskim sojem virusa, koji preti da se dalje raširi i pogorša epidemiološku situaciju.\nMinistar zdravlja Zlatibor Lončar kaže da se pribojava da ima mnogo više slučajeva novog soja, pa se odugovlačenjem vakcinacije samo još više otvara prostor virusu da mutira.\n– Povećan je broj ljudi na prvom pregledu, kao i na prijemu za bolnicu. Vakcinacija to jedina može sprečiti. Pandemija u celom svetu ne može da se zaustavi dok nema dovoljno vakcinisanih i korona sigurno neće prestati da se širi dok ne bude 70-80 odsto imunizovanih na celom svetu. Da li je bolje da se svi vakcinišemo na vreme i vratimo se normalnom životu ili da se pitamo gde treba da nosimo masku?! Bez vakcinacije to ne možemo i sve ostalo je prazna priča – naglašava Lončar i dodaje:\n– Zdravstveni radnici sa razlogom to kažu da bi podigli svest ljudi. Imate one koji ne veruju ni u koronu, ni u vakcinu, a kad se razbole, znaju da će država sve da plati. Da ste se vakcinisali, najverovatnije ne biste bili u bolnici. Ovako, niti se pridržavaju mera, niti su se vakcinisali, pa su došli u bolnicu i očekuju da država sve pokrije!\nNa udaru nevakcinisani\nZamenik direktora Univerzitetskog kliničkog centra u Nišu prof. dr Radmilo Janković upozorava da će se na udaru narednog talasa kovida-19 naći gotovo tri miliona nevakcinisanih građana Srbije.\n– Teško mi je da priznam, učinio sam tokom ovih godinu i po dana sve što sam mogao da ih ubedim, često pod udarom brutalnih i neprimerenih komentara. Nažalost, oni koji neće vakcinu biće prvi na koje će indijski soj udariti svom snagom, puneći opet bolnice, zatvarajući škole i fakultete, odvajajući ljude od radnih mesta. Pa mi smo od lidera u regionu, čak i od jednog od lidera u Evropi, postali zemlja koja je na začelju po broju imunizovanih. To je apsolutno neprihvatljivo i to će ispostaviti svoju cenu u septembru, a ja verujem i ranije, već polovinom avgusta. Moramo spremni sačekati naredni talas – napominje prof dr Janković.\nPrethodni tekstLik Nikole Tesle biće na hrvatskoj kovanici evra\nSledeći tekstOI Tokio: U našem basket timu 3×3 nema mesta za Stefana Kojića, četvrtog najboljerangiranog igrača sveta!\nSvetski dan zaštite životne sredine obeležen i u Mačvi


Brnabić u Novom Sadu otvorila Centar digitalne poljoprivrede - PKS-RPK Novi Sad\nPredsednica Vlade Srbije Ana Brnabić otvorila je 2. oktobra 2017. godine u Novom Sadu, Centar digitalne poljoprivrede Srbije na Institutu „BioSens“, i pustila u rad digitalnu platformu „AgroSens“ kojom se preko mobilnog telefona mogu dobiti svi relevantni podaci o aktivnostima poljoprivredne proizvodnje, čiji su osnovni servisi besplatni za sve poljoprivrednike.\nDirektor Instituta „BioSens“ Vladimir Crnojević rekao je da je to prvi korak digitalizacije poljoprivrede Srbije, i da se time omogućava da svi podaci i aktivnosti u radu budu registrovani i da proizvođač generiše digitalnu knjigu polja, koju posle može razmenjivati s različitim korisnicima.\n„To je razvijeno za proizvođače, ali radićemo na tome da tu aplikaciju prilagodimo i za državnu upravu, savetodavne službe, osiguravajuće kuće i istraživače“, istakao je Crnojević.\nCentar digitalne poljoprivrede Srbije jedan je od prvih rezultata zajedničkog rada Vlade Srbije i istraživača Instituta „BioSens“ na uvođenju informacionih tehnologija u poljoprivredu. Kako je naveo, taj centar je primer praktične primene inovativnih IT rešenja i digitalizacije u cilju povećanja efikasnosti i konkurentnosti domaće poljoprivrede.\nPredsednica Vlade Srbije je objasnila da je „BioSens“ evropski prvak u istraživanju i razvoju i da je pobedio na najzahtevnijem programu EU za istraživanje i razvoj „Horizont 2020“, te da će, zahvaljujući njemu, Novi Sad, Vojvodina i Srbija postati evropski centar izvrsnosti za poljoprivredu.\n„Vlada Srbije, Pokrajinska vlada, resorna ministarstva i Univerzitet svakodnevno zajednički pokušavaju da implementiraju znanja zaposlenih s tog instituta“, navela je Ana Brnabić, i napomenula da je ta saradnja dovela do rezultata.\nPremijerka je izrazila nadu da će uskoro biti potpisan sporazum o saradnji između Vlade, Ministarstva prosvete, nauke i tehnološkog razvoja i Evropske komisije o besplatnom korišćenju satelitskih podataka iz Evropske unije, čime će Srbija postati prva zemlja koja nije članica EU a ima pristup tim podacima.\nPo njenim rečima, drugi rezultat je nova zgrada Instituta „BioSens“, čija izgradnja uskoro treba da počne, i izrazila nadu da će uskoro u Novom Sadu biti otvoren naučno-tehnološki park od 29.000 kvadrata.\nPredsednik Pokrajinske vlade Igor Mirović ukazao je na značaj otvaranja tog centra i njegov značaj za poljoprivredu u Vojvodini, ali i celoj državi.\n„U Vojvodini poljoprivreda predstavlja ključnu polugu ekonomskog razvoja, a samim tim i ovaj centar, koji zvanično počinje rad, ključni je alat za pokretanje ekonomskog razvoja i poljoprivrede u celoj našoj zemlji“, izjavio je Mirović.\nOn je kazao da je uz ogromnu podršku Pokrajinske vlade, Institut „Biosens“, kao deo Univerziteta u Novom Sadu, pokazao svojim celokupnim angažmanom da razume potrebu i trend, koji je očigledan u našoj zemlji a tiče se njenog ekonomskog oporavka.\nPo njegovim rečima, Centar digitalne poljoprivrede doprineće efikasnosti, većim prinosima, boljem kvalitetu i svim epitetima koje poljoprivreda mora da nosi u budućnosti. Cilj je, kako je podvukao, da u takve sisteme budu uključeni i državni organi, ministarstva, nadležne službe, svi oni koji će taj sistem snabdevati podacima.\nPlatforma „AgroSens“ omogućava da mobilni telefon postane alat kroz koji se razmenjuju pravovremene, geografski precizne i relevantne informacije o aktivnostima poljoprivredne proizvodnje. Reč je o podacima koji imaju praktičnu primenu: satelitsko praćenje stanja useva, lokalizovani meteo-podaci, digitalizovani podaci o hemijskom i mehaničkom sastavu zemljišta, dnevnik aktivnosti na parceli, katalog semena i hemijskih preparata, katalog najsavremenijih tehnoloških rešenja za preciznu poljoprivredu.\nDomaći proizvođači nalaze se pred novim zahtevima, a jedan od njih, verovatno za kupce i najvažniji, jeste zabrana dodavanja…


All about Canon - Canon Serbia\nSve o kompaniji Canon\nObogaćivanje života i poslovanja kroz doživljaje snimanja slike. Sve što radimo, gde god to da radimo, počinje sa ovim.\nMi smo vodeća tehnološka kompanija, osnovana 1937, a posvećeni smo tome da ljudima pomognemo da ponovo zamisle i pomere granice mogućeg kroz snimanje slike.\nNaše stalne inovacije zadržale su nas u središtu izvanrednog snimanja slike tokom 80-godišnje istorije, što nam je omogućilo da razvijemo vodeću tehnologiju u industriji koja podržava buduće zahteve fotografa, videografa, kancelarijskih radnika, profesionalnih štamparija, stručnjaka za medicinsko snimanje i drugih.\nNaše tehnologije za obradu slike koristimo da bismo otišli izvan granica našeg bogatog asortimana postojećih proizvoda, u nove oblasti poslovanja gde naša tehnologija obrade slike može da pomeri granice onoga što je moguće. To obuhvata razvoj satelita, inovacije na polju medicine, razvijanje mogućnosti opreme za štampanje i industrijsku primenu i mrežnih video kamera, koje doprinose razvoju pametnih gradova. Glavna snaga kompanije Canon na polju optičke tehnologije i tehnologije obrade slike takođe doprinosi napretku astronomije.\nNeprestanim hvatanjem u koštac sa novim izazovima čvrsto verujemo da možemo da opravdamo našu korporativnu filozofiju „Kyosei“ koja prenosi našu posvećenost tome da svi ljudi, bez obzira na rasu, religiju i kulturu, harmonično žive i rade zajedno za opšte dobro i da doprinose uspešnom društvu.\nPročitajte našu Canon priču da biste saznali više o kompaniji, a brošuru Canon Frontier da biste pogledali naše inovacije na polju tehnologije i istraživanja i razvoja. Više informacija o istoriji kompanije Canon potražite na našoj globalnoj veb stranici.\nUčestvujemo sa približno četvrtinom globalnih prihoda kompanije Canon. Sa kancelarijama u Londonu u Ujedinjenom Kraljevstvu i Amstelvenu u Holandiji, Canon Europe upravlja operacijama za regionalnu prodaju i marketing za Evropu, Bliski istok i Afriku. Canon Europe i kompanije iz grupe zapošljavaju preko 13.300 ljudi na približno 120 tržišta širom regiona.\nNaša korporativna priča\nU regionu EMEA poslujemo više od 60 godina, a naša svrha je da transformišemo svet kroz snimanje slike.\nCanon objekti za istraživanje i proizvodnju u Evropi\nPored toga, Canon ima određeni broj objekata za istraživanje i proizvodnju u Evropi, na Bliskom istoku i u Africi, koji donose inovacije i nova rešenja u ključne oblasti našeg poslovanja:\nIstraživanje i razvoj mrežnih video rešenja.\nRazvoj i prodaja analitičkih video rešenja.\nKreira, proizvodi, reciklira i puni kartridže za toner širom Evrope.\nIstraživanje i razvoj mrežnih i komunikacionih tehnologija za prenos i povezivanje sa visokokvalitetnom obradom video podataka velikog obima: i sistemima i tehnologijama sigurnosnih kamera.\nServis i centar za podršku, uključujući ponovnu proizvodnju i popravku mašina za kopiranje i kamera.\nIstraživanje i razvoj VI automatizacije sistema za podršku kliničkim odlukama.\nPruža vrhunske tehnologije za obradu slike i ključni je dobavljač softvera koji se koristi u modernoj opremi za dijagnostiku oka.\nIstraživanje i razvoj, proizvodnja, prodaja i distribucija veoma brzih štampača, dodatne opreme, softvera i potrošnog materijala\nIstraživanje i razvoj komercijalnih štampača velikog formata, štampača srednje i velike brzine za kancelarijsku upotrebu, potrošnog materijala itd.\nIstraživanje i razvoj rešenja za upravljanje video zapisima.\nRazvoj i prodaja rešenja za upravljanje štampanjem i skeniranjem.\nImamo najširi portfolio optičke tehnologije i ostajemo globalni lider u industriji. To postižemo sa nekoliko kompanija iz grupe koje nude stručnost na polju softvera, mrežnih video rešenja, štampe i medicinskih istraživanja, kako bismo na tržište plasirali najinovativniju tehnologiju za snimanje slike.\nSaznajte više o kompanijama Canon grupe sa sedištem u Evropi. \nPostanite partner kompanije Canon\nMožemo da doprinesemo razvoju vašeg poslovanja i postizanju novih nivoa efikasnosti\nRadite za Canon\nZainteresovani ste za pridruživanje našem timu? Otkrijte zašto smo najbolja kompanija na svetu na polju obrade slike.\nKliknite ovde da biste se pridružili našem timu \nCanon na društvenim mrežama\nPronađite naše fotografske i poslovne zajednice na društvenim mrežama širom regiona EMEA\nPridružite se diskusiji 


Tanjug 25. januara 2021. 16:20\nNJUJORK – Fjučersi akcija na američkoj tehnološkoj Nasdak berzi skočili su danas usled spremnosti investitora da ostvare zaradu od ulaganja u tehnološke kompanije sa mega kapitalizacijom.\nIstovremeno, fjučersi u indeksnoj korpi Dau DŽons i S&P 500 su na silaznoj putanji zbog pada akcija kompanije Merk, nakon što je ovaj proizvođač lekova odustao od svog programa razvoja vakcine protiv kovida-19, izveštava Rojters.\nTakozvani pobednici epidemiološke politike „ostani kod kuće“, među kojima su Majkrosoft, Fejsbuk i Epl, zabeležili su rast vrednosti između 1,5 i 2,9 posto na trgovanju pre zvaničnog otvaranja Vol Strita, pošto su investitori optimistični po pitanju svojih zarada od ulaganja u te firme, nakon prošlonedeljnog ohrabrujućeg finansijskog rezultata Netfliksa.\nMajkrosoft, koji treba da objavi izveštaj o poslovanju sutra, ojačao je za 1,5 procenata. Akcije „Tesle“ su napredovale za 1,2 odsto uoči objave kvartalnih finansijskih rezultata.\nGlavni indeksi na Vol Stritu su prošle nedelje dostigli rekordne vrednosti na krilima nade da će mere ekonomskog zatvaranja biti potpuno ukinute i da će biti sprovedena efikasna distribucija vakcina širom zemlje, koja svakog dana registruje više od 175.000 novih slučajeva korona virusa i milione ljudi bez posla.\nIndeksi e-mini fjučersa Dau i S&P 500 trgovali su se u uskom rasponu nakon vesti da će Merk obustaviti razvoj svoje dve kovid vakcine zbog slabih imunoloških rezultata. Akcije ovog proizvođača lekova pale su za 1,0 procenat.\nNa trgovanju na NJujorškoj berzi u 8:20 časova ujutro po istočnameričkom vremenu, indeks Dau e-mini pao je za 123 poena ili 0,4 odsto, S&P 500 e-mini se popeo za 5,75 poena ili 0,15 posto, dok je Nasdak 100 e-mini skočio za 135,75 poena ili 1,02 procenta.


Najbogatijem èoveku na svetu žena došla glave: Razvod ga košta 38 milijardi dolara!\n08.07.2019. - 09:50\nDžef Bezos, foto: EPA/VICTORIA BONN-MEUSER\nU aprilu je Amazon, najveæa svetska internacionalna platforma za trgovinu, objavio da bi 4 odsto ili 19,7 miliona deonica trebalo da bude registrovano na ime Mekenzi Bezos nakon što sud odobri razvod.\nPar je objavio da namerava da se razvede u zajednièkoj izjavi na Tviteru u januaru, izazvavši zabrinutost da bi Džef Bezos mogao da završi sa manjim pravom glasa.\nMekenzi Bezos iz braka izlazi bogatija za 38 milijardi dolara!, foto: EPA/CLEMENS BILAN\nOn zadržava udeo od 12 posto vredan 114,8 milijardi dolara i ostaje najbogatiji èovek na svetu, navodi "Blumberg".\nMekenzi je u maju obeæala da æe polovinu bogatstva dati u humanitarne svrhe kako bi se prikljuèila kampanji "Giving Pledge" koju su 2010. godine pokrenuli milijarder Voren Bafet i Majkrosoftov suosnivaè Bil Gejts.


Slika Crne Gore u evropskom ogledalu\nOlli Rehn, arhivski snimak\nDoris Pak je izjavila kako Crna Gora neće biti spremna da podnese zahtjev za članstvo u Evropskoj uniji tokom prve polovine naredne godine, što je u Podgorici izazvalo mnoštvo reakcija.\nEvropski parlament bi trebalo u četvrtak da ratifikuje Sporazum o stabilizaciji i pridruživanju Crne Gore i Evropske unije i da usvoji rezoluciju u kojoj je pohvaljen dosadašnji napredak Crne Gore, ali i istaknuti brojni nedostaci među kojima su izostanak borbe protiv korupcije i zavisno pravosuđe.\n„Potrebna je hitna akcija da se ostvare konkretni opipljivi rezultati“, rekao je evropski komesar za proširenje Oli Ren, tokom jučerašnje debate Evropskog parlamenta kada je većina učesnika pozitivno ocijenila napredak Crne Gore, odnosno donošenje Ustava, potpisivanje sporazuma, odnose sa susjednim zemljama i konstruktivan pristup kosovskom problemu. Evropski parlament ratifikovaće danas Sporazum o stabilizaciji i pridruživanju Crne Gore Evropskoj uniji za šta je potrebna saglasnost svih 27 zemalja članica Evropske unije. Najavljeno je i usvajanje rezolucije kojom se pozitivno ocjenjuje dosadašnji napredak Crne Gore, ali i ukazuje na određene nedostatke koji se odnose na visok nivo korupcije i slabost pravosuđa. Reakcije je u Crnoj Gori naročito izazvala izjava predsjedavajuće delegacije Evropskog parlamenta za odnose za zemljama Jugoistočne Evrope Doris Pak, koja je rekla da Crna Gora neće biti spremna da podnese zahtjev za članstvo u Evropskoj uniji tokom prve polovine naredne godine i da su glavni razlozi za to slaba transparentnost i administrativni kapacitet Crne Gore kao i "mnogo korupcije i loša uprava".\nSa aktuelnom vlašću nema napretka u procesu evro-integracije, a ovakvih procjena će biti sve više, ocjena je opozicionih predstavnika u skupštinskom odboru za međunarodne odnose i evropske integracije.\nPredrag Popović, predsjednik Narodne stranke i član Odbora, smatra da potpisan Sporazum o stabilizaciji i pridruživanju ne znači mnogo dok se ne počne sa implementacijom:\n„Mi smo uporno upozoravali da dok god njima vladaju organizovane kriminalne strukture koje su u sprezi sa djelovima vlasti, dok god je korupcija sastavni dio našeg života, dok god se odluke donose van institucija sistema i dok god institucije sistema služe samo kao paravan iza kojeg se kriju oni koji suštinsti upravljaju Crnom Gorom i koji su je pretvorili u privatnu državu dotle je priča o evropskim integracijama ipak sam bajka. Ništa ne znači suštinski to što smo mi potpisali sporazum dok god se ne počne sa impelmentacijom svega toga mi ćemo biti na repu zbivanja evropskih i trpjećemo posljedice ovakvog režima. Da li će se šta mijenjati na tom planu vidjedjećemo, ali dok god je ova garnitura na vlasti nijesam optimista da će to, ne ići brže, nego se bojim i krenuti s mrtve tačke“.\nBranko Radulović, potpredsjednik Pokreta za promjene i zamjenik predsjedavajućeg Odbora za evro-integracije, smatra da su dosadašnje reakcije bile pozitivnije nego što bi to realno trebalo da budu jer ih je evropska komisija donosila na osnovu Vladinih izvještaja:\n„Ocjena gospođe Pak je početak realnog ocjenjivanja stanja u kom se nalazi crnogorsko društvo, na šta smo mi iz Pokreta za promjene i u Odboru za međunarodne odnose i evropske integracije davno ocjenjivali. Takvih ocjena biće sve više i biće sve negativnije, zato što kako se budemo kandidovali za članstvo u Evropskoj uniji i kada budu njihovi analitičari više vremena provodili ovdje i detaljnije upoznavali naše faktičko stanje, tada će oni biti sve više i više negativniji. Naime, dosadašnje ocjene pa i ocjena Evropske komisije bile su na osnovu onga što su izvjestili naša administracija, a ne nikako na osnovu onoga što su oni analizirali“.\nU međuvremenu je reagovala Gordana Đurović, potpredsjednik crnogorske Vlade koja je rekla da nije ni planirano da Crna Gora u prvoj polovini naredne godine dobije status kandidata za članstvo u Evropskoj uniji već da samo aplicira. Miodrag Vuković, predsjednik skupštinskog Odbora za evro-integracije i funkcioner vladajuće Demokratske partije socijalista, poziva na odgovoran odnos prema ovakvim ocjenama:\n„Izjava je ozbiljna, na nama je da se prema istoj postavimo na jedan odgovoran način. Komunikacija sa Evropom mora biti zajednička inače onda mi imamo problem kod sebe koji nije sadržajan ni u izjavi Doris Pak ni bilo koga drugog evropskog zvaničnika. Mi s jedne strane imamo strukturu koja se nosi na odgovoran način sa ovom, ovakvom i jedinom Crnom Gorom i s druge strane, strukturu kojoj su politika i stavovi bazirani na onom nevjerovatnom principu - što gore to bolje“.


Televizija 01.09.2020 23:06:59\nNOVA-TV-RED / Od 1. oktobra počinje emitovanje novog kanala "Red TV"\nBeograd (MEDIA EXPRES) / 28. avgust 2020. / Od 1. oktobra počinje emitovanje novog televizijskog kanala "Red TV", na kome neće biti poznatih voditelja i urednika na koje je navikla tradicionalna publika, srednja i starija populacija.\nIako vizual i ime TV kanala na prvi pogled navode na pomisao da se radi o nekoj drugoj vrsti sadržaja, kako saznaje portal Media Daily, zvezde ove televizije i društvenih mreža biće mlada internet generacija – youtuberi i influenceri.\nIza projekta stoji kompanija "Digital media sistem", čiji je jedini vlasnik Željko Mitrović, vlasnik Pink televizije.\nDomen redtv.rs registrovan je 9. jula 2020. i na njemu se odbrojavaju dani i sati do početka emitovanja bez ikakvih drugih pojedinosti. TV kanal još nije registrovan kod Regulatorne agencije za elektronske medije (REM), ali se i to očekuje ubrzo.\nOtvoren je i Instagram profil na kojem se nalazi i promo filmić projekta na kojem se u dva dana plaćene kampanje skupilo već više od 80.000 pratilaca.\nZa sada nije poznato gde će ovaj TV kanal biti dostupan, ali najverovatnije će to biti na svim platformama gde su prisutni kanali Pink televizije.


Dodijeljeni sertifikati polaznicima kurseva engleskog jezika u okviru realizacije Erasmus+ projekta IESP\nNa Univerzitetu Crne Gore dodijeljeni su sertifikati 41 polazniku iz reda akademskog i neakademskog osoblja za uspješno pohađanje kurseva engleskog jezika koji su organizovani u sklopu realizacije Erasmus+ projekta IESP (Jačanje internacionalizacije na Univerzitetima u Crnoj Gori kroz efikasno strateško planiranje) čiji je koordinator Univerzitet Crne Gore.\nSertifikate su dodijelila četiri profesora Filološkog fakulteta Univerziteta Crne Gore koji su držali nastavu, dr Dragana Čarapić, dr Petar Božović, dr Milena Mrdak-Mićović i dr Branka Živković.\nPrisutne je u ime tima Erasmus+ projekta IESP i Kancelarije za međunarodnu saradnju UCG pozdravila Ana Dragutinović koja je polaznicima čestitala na uspješno završenoj obuci, uloženom trudu i istrajnosti, a profesorima Filološkog fakulteta na profesionalizmu u pripremi i realizaciji kurseva.\n“Organizacija kurseva dio je napora Univerziteta Crne Gore na jačanju kapaciteta nastavnog i nenastavnog osoblja koje je uključeno u poslove internacionalizacije Univerziteta Crne Gore, kao i planova za uvođenje nastave na engleskom jeziku na određenom broju predmeta na nivou osnovnih i master studija od ove akademske godine“, rekla je ona i dodala da je kurs bio organizovan za ukupno sedam grupa od kojih je jednu grupu činilo administrativno osoblje.\nRealizacija projekta, kako navodi, započela je u novembru 2019. godine, a osnovni cilj je da unaprijedi međunarodnu konkurentnost i vidljivost UCG, prije svega putem obezbjeđivanja najboljeg modela za intenziviranje procesa internacionalizacije.\nU sklopu projekta urađena je Strategija internacionalizacije sa akcionim planom za period 2021-2026, a razvijeni su i mehanizmi za monitoring i evaluaciju internacionalizacije, objasnila je Dragutinović i najavila da je započet proces akreditacije dvije interdisciplinarne ljetnje škole na engleskom jeziku.\nDragutinović je saopštila da je na nivou Univerziteta osnovano odjeljenje za jezičku podršku internacionalizaciji, u cilju osnaživanja procesa internacionalizacije, te da se nada da će ovo odjeljenje i ubuduće organizovati kurseve stranih jezika za nastavno i administrativno osoblje što je i jedan od preduslova za povećanje mobilnosti studenata, akademskog, istraživačkog i neakademskog osoblja.


Trener Mege zna kako protiv Splita: Na iskustvo energijom i mladošću! - Balkan Sport\nTrener Mege zna kako protiv Splita: Na iskustvo energijom i mladošću!\nKošarkaši Mege u 11. kolu ABA lige, kao domaćini dočekuju poslednjeplasiranu ekipu Splita.\nTrener Vlade Jovanović zna na koji način njegovi izabranici mogu doći do pobede i ističe da mesto ne tabeli ne opisuje tačno kvalitet Splita.\n– Čeka nas zahtevna utakmica protiv tima koji bez obzira na rezultate u ABA ligi, pruža jako dobre partije u hrvatskom prvenstvu. Sigurno je da će ekipa Splita doći jako motivisana. ABA liga je ove godine veoma interesantna, većina ekipa na tabeli se nalazi u jednoj ili dve pobede razlike. Svaka utakmica je važna i jedna pobeda može da te odvede u gornji deo tabele, kao što i poraz može na loš način da utiče na tvoj plasman. Split ima nešto promenje ekipu u odnosu na prošlu sezonu, gde iskusni hrvatski igrači čine okosnicu tima, pre svega mislim na Žganeca i Ukića. Mi tom iskustvu moramo da se suprotstavimo energijom, mladošću i konstantnom igrom na oba kraja terena i da pokušamo da budemo bolji nego što smo bili protiv Mornara u Baru, izjavio je trener Mege.\nMeč se igra u nedelju 12. decembra od 12 časova u Hali Sportova „Ranko Žeravica“ na Novom Beogradu.\nMega i Split su se do sada sastali dva puta u regionalnom takmičenju uz skor 1-1, a poslednji susret je bio u 22. kolu ABA lige prošle sezone kada je Split slavio na domaćem terenu sa 74:65. U prošlom kolu regionalnog takmičenja Mega je izgubila na gostovanju Mornaru sa 79:75 dok je Split poražen na domaćem terenu od Borca sa 66:80.\nTags: ABA liga, KK Mega, KK Split\nPrevious PostZvezda pregovara sa defanzivcem!\nNext PostHajdukov niz prekinut dvama autogolovima\nZvezdin odgovor večitom rivalu!\nJokić brani čast Srba u NBA!


Fudbaleri Čukaričkog počeli su sa laganim individualnim treninzima po programu koji su dobili od stručnog štaba pred pauzu. Na trim stazi u Košutnjaku ovih dana mogu se sresti mnogi fudbaleri Čukaričkog, kao i drugih beogradskih klubova, verovatno zbog lepog ambijenta i dobrih uslova za trčanje na prijatnoj temperaturi.\nNaravno, mnogo je igrača koji svoje obaveze ispunjavaju na nekim drugim mestima poput levog beka Miroslava Bogosavca koji pauzu provodi u rodnom kraju, jer kako kaže uz porodicu i prijatelje iz detinjstva najlepše odmori. "Pre dva dana (ponedeljak 25. decembar) počeli smo sa primenom programa. Prvog dana sam trčao dva puta po pola sata, danas tri puta po 12 minuta i sve uz uobičajene vežbe snage".\nIgraču su odmarali 11 dana od poslednje utakmice jesenjeg dela prvenstva i vežbaće po planu do okupljanja zakazanog za 9. januar. Bogosavac je dane odmora iskoristio da poseti porodicu u rodnom Manđelosu, selu na obroncima Fruške gore u opštini Sremska Mitrovica, gde svakodnevno prati fudbalski turnir. " Ništa bez fudbala. Prvi put ove godine ne igram na turniru u Mitrovici, ali navijam za svoje drugare. Jak je turnir i uživam uz ljude koje poznajem godinama. Nije to sve što radim, ali lepo mi prolaze dani pauze što je najvažnije".\nBogosavac planira i Novu godinu da dočeka u obližnjem Novom Sadu i prema njegovim rečima uz prvu želju da ga služi zdravlje ambicija za 2018. je da se Čukarički plasira u Evropu. Na pitanje o privatnim planovima, šali se i kaže da još ne misli da se ženi. "Mlad sam još i ne planiram da se ženim, više vidim sebi neki dobar transfer u dogledno vreme. Da uozbiljim priču jer sam sad u Čukaričkom. Jako sam zadovoljan na Banovom brdu, pre svega jer smo dobra ekipa, a vreme je ispred mene pa ćemo videti".\nBogosavac je sa odigranom 21 utakmicom među prva tri fudbalera sa najvećom minutažom u Čukaričkom u jesenjem delu Superlige. U našem klubu je u februaru ove godine potpisao trogodišnji ugovor.


'Salon nameštaja' na Grbavici radi non-stop, a asortiman se redovno obnavlja (FOTO) | Luftika\nU novosadskom naselju Grbavica, na uglu ulica Gogoljeve i Vere Pavlović, nikao je svojevsrni “salon nameštaja”.\nStari kreveti, ormani, dvosedi i fotelje samo su deo ponude, koja se svakodnevno obnavlja. Podzemni kontejneri su redovno prepuni, a nameštaj je pobacan u okolini i redovno “radi” na uništavanju zelene površine.\nKorona virus, studenti i Beograd: Žurke pored autoputa, stanari kivni i…\nKako se vidi na fotografijama, nameštaj za oslonac često koristi i drveće.\nEkipe “Čistoće” gotovo svakodnevno odnose krupan otpad sa ove lokacije, ali se stanari pitaju – ko uopšte donosi ovolike količine starog nameštaja i to čini toliko redovno?\nOva na Grbavici samo je jedna od divljih deponija koju radnici “Čistoće” saniraju svakog dana, a sličnih ima na desetine u gradu, kažu u ovom komunalnom preduzeću.\nNa naše pitanje šta se čini da se utvrdi poreklo ove deponije, jer je uzaludno trošiti resurse na svakodnevno odnošenje smeća, u “Čistoći” kažu da se time ne bave, piše Gorica Nikolin za 021.\n“JKP “Čistoća” nema dovoljno sopstvenih kapaciteta da se bavi istraživanjem porekla deponija, niti je u našoj nadležnosti prevencija i kažnjavanje građana”, navode u “Čistoći”, koja nastavlja da izlazi na teren i odnosi smeće.\nS obzirom na to da se redovnim odnošenjem smeća sa ove lokacije faktički motiviše onaj koji isti taj otpad ostavlja, pitali smo komunalnu inspekciju koliko je puta izlazila na ovaj teren u proteklih pola godine i da li su pokušali da utvrde ko uporno stvara ovu divlju deponiju.\nU Gradskoj upravi za inspekcijske poslove kažu za 021 da je svega jedna prijava u tom periodu stigla za navedenu lokaciju i to u junu.\n“Tom prilikom nadležni komunalni inspektor je izvršio vanredni terenski inspekcijski nadzor i utvrdio postojanje većih količina kabastog otpada pored podzemnih posuda za odlaganje otpada, sačinio zapisnik i dao nalog JKP ‘Čistoća’ da ukloni kabasti otpad, što je JKP ‘Čistoća’ i učinila.\nLice koje je nepropisno odlagalo komunalni otpada van posuda predviđenih za to, tom prilikom nije zatečeno u vršenju nedozvoljene radnje. Komunalni inspektori su proteklih meseci obilazili navedenu lokaciju i nisu zatekli na licu mesta nijedno lice koje je vršilo nepropisno odlaganje otpada.\nTakođe, komunalni inspektori u razgovoru sa prolaznicima, kao i pojedinim stanarima okolnih stambenih zgrada nisu dobili nijedan podatak koji bi upućivao na osobu koja je izvršila odlaganje otpada kako bi se mogao dalje voditi postupak”, kažu u komunalnoj inspekciji za naš portal.\nIako do sada nisu imali uspeha da pronađu ko ruži ovaj deo Grbavice upornim odlaganjem starog nameštaja i drugih krupnih predmeta, inspekcija je nakon pitanja 021, u četvrtak 13. avgusta, ponovo otišla u vanredni inspekcijski nadzor.\nInspektor je na terenu ponovo zatekao “salon nameštaja”.\n“Sačinio je zapisnik i dao nalog JKP ‘Čistoća’ da ukloni kabasti otpad, što je JKP ‘Čistoća’ u roku od par sati i učinila”, navode nadležni za 021.\nDodaju da će obratiti još više pažnje na ovu lokaciju.\noznakedivlje deponije divlje deponije novi sad đubre grbavica nameštaj smeće\nPuna 3 džaka plastičnih flaša pobacali u Dunav na keju u Novom Sadu\nSmrad, blato, đubrište i mrkli mrak – usred Novog Sada, Evropske prestonice kulture (FOTO)


Gubici u poslovanju, urušene grobnice i stranački pritisci — БАЛКАНСКИЕ НОВОСТИ\nUžice/Foto: Nenad Kovačević/ Danas\nBranko Bogićević, direktor JP Veliki park, i Oliver Ristanović, direktor JKP Bioktoš, obojica članovi SNS, biće smenjeni, najverovatnije, na sednici užičke skupštine 20.aprila.\nMeđu onima koji su, iz ličnih razloga, podneli ostavke su Marija Đuričić (PUPS), direktorka Biznis inkubator centra, ranije je to učinila dr Vlatka Stefanović (SNS), direktorka Zavoda za javno zdravlje, a neki od direktora škola, nezvanično se saznaje, najavljuju da će to tek učiniti.\nZvanično, Branku Bogićeviću se zamera to što je, umesto planiranog prihoda od 150.000 dinara, preduzeće Veliki park poslovao u prošloj godini sa gubitkom od četiri miliona dinara. Oliver Ristanović je, navodno, podneo ostavku zbog zdravstvenih problema, a kao nezvanični razlog se pominje urušavanje tek izgrađenih i prodatih grobnica na groblju Sarića Osoje, kojim upravlja Bioktoš.\nKako Danas saznaje, predstavnici gradske vlasti koju čini koalicija oko naprednjaka, „sugerisali“ su obojici da podnesu ostavke, što je Ristanović prihvatio, ali ne i Bogićević.\nBranko Bogicević/Foto: Nenad Kovačević/Danas\nU obrazloženju za Bogićevićevu smenu, navedeno je da je Grad, kao osnivač JP Veliki park, „svestan poteškoća sa kojima se to preduzeće susretalo tokom epidemije kovida“, ali da „direktor nije preduzeo sve potrebne mere da smanji troškove poslovanja, odnosno da poveća prihode“.\nI pored toga što su, kako se dodaje u pripremljenoj odluci o smeni, Velikom parku, iz prošlogodišnjeg budžeta, isplaćene subvencije od 91 milion dinara, to preduzeće je u gubitku 4.123.214 dinara, zbog čega je Gradsko veće, 8.aprila, odlučilo da smeni direktora.\nBogićević, koji je direktor od 2013. godine, nije želeo da govori za Danas, ali da ne pristaje na smenu dokazuje dopis koji je uputio Gradskom veću. U njemu predlaže da se preispita odluka o njegovoj smeni jer, kako navodi, on „nema subjektivne odgovornosti, odnosno nema njegovog namernog činjenja i nepažnje koji su uticali na poslovni gubitak“.\nGradskoj vladi on objašnjava da to preduzeće, zatvoreni bazen i sportska dvorana, kao i poslovni prostori koji su dati u zakup, nije radilo mesecima zbog protivepidemijskih mera i da nije moglo da ostvari planirani prihod, te da je sve vreme isplaćivalo zarade zaposlenima i plaćalo komunalne i druge troškove.\n„Od lokalne samouprave preduzeće je tražilo 4,5 miliona dinara da pokrije gubitak, a dobilo je milion dinara“, naveo je u dopisu Bogićević, koga bi trebao da nasledi Vesna Petrić Tomašević, ekonomistkinja u užičkom Fondu zdravstvene zaštite.\nDanasov izvor navodi da „Bogićević nije poslušni vojnik stranke i da ne pristaje na ultimatume“, te da je „namera naprednjaka, kojima upravljau stranački kadrovici iz Priboja, Prijepolja i Nove Varoši, da na njegovo mesto i druge funkcije u gradu uhlebe podobne i poslušne“.\n„Kako su došli na funkcije po odluci stranke, tako će sa njih i otići“, kaže Danasov izvor.\nLični razlog, zvanično je obrazloženje za smenu Olivera Ristanovića, direktora Bioktoša, ali Danas saznaje da je i njemu „sugerisano“ da podnese ostavku.\n„Pritiskali su ga zbog novoizgrađenih grobnica na Sarića Osoju koje su se, u februaru, urušile, zbog čega su građani bili ogorčeni na Bioktoš. Tada je objašnjeno da je to „uobičajeno za zimski period, zbog topljenja snega, povećane vlažnosti i uleganja zemlje“, ali grobnice nije gradio Bioktoš, nego firma Uragan, koja se dovodi u vezu sa gradski većnikom Vladimirom Sinđelićem“.\nOliver Ristanović/Foto: Nenad Kovačević/Danas\n„Verovatno, radnici te firme nisu stavili dovoljno cementa u betonsku smesu, pa je nastao problem“, kaže Danasov izvor i dodaje da je „Biokotoš poslao te uzorke na analizu u Beogradski Institut za beton kako bi se saznalo šta se dogodilo.\n„Mislio sam da se povučem i ranije, zbog zdravstvenih problema“, rekao je kratko za Danas Ristanović, koga će naslediti Nataša Milović Stefanović (SNS) iz gradske Uprave za infrastrukturu i razvoj.\nMarija Đuričić, direktorka Biznis inkubator centra, članica PUPS koji je koalicioni partner naprednjaka, takođe je podnela ostavku iz zdravstvenih razloga.\n„Direktorka sam šest i po godina i nikada nisam bila izložena pritiscima vlasti, pa ni sada, ali morala sam da se povučem zbog posledica infekcije virusa korona“, kazala je za Danas Đuričić, koji bi trebalo da zameni Dragana Marković iz tog preduzeća.\nČelnici užičke vlasti demantuju da, umesto direktora viđenih za smene, žele da postave „poslušne“ stranačke kadrove, kao i to da su pritisima od njih zahtevali da podnesu ostavke.\nDragoljub Stojadinović/Foto: Nenad Kovačević/ Danas\n„Nije bilo nikakvih pritisaka. Kao što razgovaramo sa svima, tako razgovaramo i sa direktorima u cilju boljeg rada i poslovanja. Nema pritisaka i sve radimo u dogovoru“, tvrdi za Danas Dragoljub Stojadinović, zamenik gradonačelnika.\nNa pitanje Danasa zašto naprednjaci ne smene direkrore regionalne deponije Duboko, koja je prošle godine bila u gubitku većem od 19 miliona dinara, i Dečjeg odmarališta, koje je godinu ranije takođe poslovalo sa gubtikom i kome je lokalna vlast iz budžeta isplaćivala pomoć u nekoliko navrata, a zaposlene je, da ne bi ostali bez posla, uputila na rad u druga gradska javna preduzeća i ustanove, on je rekao:\n„Direktor Dubokog nije reizabran, već je u statusu vršioca dužnosti. To preduzeće je u svom planu predvidelo gubitak koji se godinama prenosi, ali taj iznos je manji nego prethodne godine. Gubitak Dečjeg odmarališta je posledica kovid krize i lokalna samouprava je pomagala tu ustanovu“.\nNa podsećanje da je kovid uslovio gubitke i u Velikom parku, on je dodao da Dečje odmaralište „obavlja specifinu delatnost i da će kapaciteti te ustanove, ako ne bude epidemije virusa korona, biti puni do aprila naredne godine, jer su“, dodaje, „već rasprodati“.\nNa pitanje da li li će biti još kadrovskih promena u javnom sektoru grada, on je uzvratio da se „svakodnevno preispituje rad direktora i svih gradskih funkcionera“.\nSeča kadrova ili…\nNa utisak o „seči“ sopstvenih kadrova, Stojadinović je kazao da Boban Perišić nije smenjen sa funkcije načelnika Zlatiborskog okruga, već da mu je istekao mandat, o smeni načelnika PU Užice Saši Misailoviću je rekao da „ lokalna samouprava s tim nema nikave veze, već je to u nadležnosti MUP“, a da je dr Vlatka Stefanović, direktroka Zavoda za zaštitu zdravlja, „ostavku podnela iz ličnih razloga“.\nKošarkaši „Zlatibora“ osvojili ABA2 ligu\nNastavak pobedničke serije\nKoliko košta zakup pijačnih tezgi u Nišu, Šapcu, Novom Sadu, Jagodini, Zaječaru, Zrenjaninu, Kragujevcu, Vranju i Užicu\nRIK odbio prigovor liste „Moramo“\nVučić i Dodik: Veze Srbije i Republike Srpske nikada nisu bile snažnije 15.04.2022\nJoš ljudi bliskih vlastima u Srbiji mogli bi se naći na crnoj listi SAD 18.12.2021


"EU je slobodna samo ako su svi građani bezbjedni" - BIGportal.ba\n“EU je slobodna samo ako su svi građani bezbjedni”\n10 Novembra, 2020 10 Novembra, 2020 0189\nPredsednica Evropske komisije Ursula fon der Lajen naglasila je važnost brzog delovanja EU u borbi protiv terorizma\nOna je poručila da EU može da zaštiti svoju slobodu samo ako svi njeni građani budu bezbedni.\n“Evropska komisija će 9. decembra predstaviti novi evropski program za borbu protiv terorizma u Evropi”, najavila je fon der Lajen.\nNa video konfrenciji posvećenoj zajedničkoj borbi potiv terorizma u EU, kojoj je u Parizu predsedavao Emenuel Makron, uz prisustvio austrijskog kancelara Sebastijan Kurca, Ursula fon der Lajen je poručila da je EU već mnogo uradila na borbi protiv terorizma, ali i da je mnogo još ostalo da se uradi.\nPredsednica Evropske komisije ocenjuje da se u borbi protiv terorizma fokus mora staviti na prevenciju, zaštitu spoljnih granica EU, borbu protiv radikalizacije, integraciju mladih i uklanjanje “terorističkog sadržaja” sa interneta.\n“Nova direktiva namenjena internet platformam biće predstavljen narednih meseci, a cilj je da ce momentalno reaguje na takav sadržaj”, kaže fon der Lajen.\nUrsula fon der Lajen kaže da će u maju 2021. godiine biti predstavljen i novi Šengen program koji će se baviti pitanjima migracja, radu Evropola i jačanju granične kontrole i policijiske saradnje.\nOna je naglasila da se mora popraviti trenutni prosek po kome se samo 80 procenata onih koji ulaze u EU provere prilikom prelaska spoljnih granica.\nEPA-EFE/ OLIVIER HOSLET / POOL\nPreokret u slučaju napada u Beču? Policajac: Za sada nemamo drugačija saznanja


Rusija: Razbijena velika hakerska grupa - IT Svijet\nIako ume da cyber kriminalcima progleda kroz prste, Rusija je nedavno razbila prilično veliku hakersku grupu, a uhapšeno je 25 osoba koje su učestvovale u prevarama preko kreditnih kartica. Među optuženima se našao i jedan ozloglašeni haker.\nKažu da se otrovi pakuju u malim bočicama, ali je iMicro Q2 tu da pokaže da i neke dobre stvari dolaze u mikroskopskim pakova\nNaime, iako vlasti nisu objavile spisak uhapšenih, tvrdi se da se među njima našao i Alexey Stroganov, poznatiji kao “Flint“. Tvrdi se da je učestvovao u skoro svakoj velikoj prevari sa kreditnim karticama u poslednjih 10 godina, od čega je zaradio na stotine miliona dolara, te ih prevodio u Bitkoin preko menjačnice koja je bila u vlasništvu Alexandera Vinnika koji je uhapšen još 2017. godine.\nStroganov je hapšen i 2006. godine, kada je osuđen na šest godina zatvora, da bi bio oslobođen već nakon dve. Nije jasno zašto je akcija hapšenja sprovedena baš sada, a pretpostavlja se da se radi o tome da su napadači počeli da ciljaju i građane Rusije, što se smatra neoprostivim grehom.\nTags: hakeri, sigurnost\nPrethodna Istraživači vide oštar porast lažnih Zoom domena jer hakeri ciljaju udaljene radnike\nSljedeća Vlasti SAD-a koriste podatke mobilnih oglasa za praćenje korisnika tokom pandemije koronavirusa


SLUČAJNOST ILI… ABAZOVIĆ I ĐUKANOVIĆ ISTOVREMENO BILI U DUBAIJU – BP Live\nSLUČAJNOST ILI… ABAZOVIĆ I ĐUKANOVIĆ ISTOVREMENO BILI U DUBAIJU\ndec 12, 2021 crna gpora, Politika\nNije poznato da li je došlo do susreta dva crnogorska političara, koji su veoma uticajni i važe za kreatore političkih prilika u Crnoj Gori.\nSlučajno ili ne, istovremeno, u Dubaiju je boravio i predsjednik Crne Gore Milo Đukanović, ali nije poznato da li je došlo do susreta dva crnogorska političara, koji su veoma uticajni i važe za kreatore političkih prilika u Crnoj Gori. U međuvremenu Đukanović se vratio u Crnu Goru.\nNije poznato da li je došlo do susreta dva crnogorska političara, koji su veoma uticajni i važe za kreatore političkih prilika u Crnoj Gori\nNaravno, sve ove kombinacije treba uzeti sa velikom rezerevom, ali je, u svakom slučaju, informacija da se Abazpović i Đukanović istovremenu nalaze u Dubaiju, dobar povod za raznme spekulacije. U svjetlu toga, nezvanično se govori da je moguće da Demokratska partija socvijalista povuče inicijativu za smjenu Vklade, koja je sjutra na dnevnom redu Skupštine. Razlog je što, ako inicijativa ne prođe, 90 dana ne može biti pokrenuta nova, što za navodno stvaranje manjinske vlade ne bi bilo dobro, odnosno odložilo bi, eventualne, kombinacije sa Demokratskom partijom socijalista.\nInače, potpredsjednik Vlade Dritan Abazović i njegov savjetnik za unutrašnju politiku, bezbjednost, borbu protiv korupcije na visokom nivou i organizovanog kriminala Filip Adzić sastali su se juče u Ujedinjenim Arapskim Emiratima sa Mohammedom Al Shaibanijem.


Jelena Tomašević obojila Niš u roze – NovostiDana.rs\nPovodom Međunarodnog meseca borbe protiv raka dojke, kompanija Avon je 14. oktobra poklonilagrađanima Niša koncert Jelene Tomašević pod nazivom „Niš je roze“.\nZajedno sa brojnom publikom koja se okupila na Letnjoj pozornici Niške tvrđave, simbolično obučena u roze, poznata pevačica poslala je poruku podrške ženama i njihovim porodicama koje se bore sa najčešćim malignim tumorom kod žena u Srbiji.\n“Oktobar je mesec u kome svi zajedno treba da se potrudimo da skrenemo pažnju na značaj redovnih pregleda, jer je rak dojke izlečiv u čak 90% slučajeva ukoliko se otkrije na vreme.\nZato mi je veliko zadovoljstvo što sam ove godine mogla da budem deo ove ohrabrujuće priče zahvaljujući kompaniji Avon, ali i uz pomoć divne publike koja je doprinela tome da pokažemo ženama koje se suočavaju sa ovom bolešću da nisu same.\nZajedno smo zaista obojili Niš u roze!“ – izjavila je Jelena Tomašević nakon koncerta.\n“U Srbiji smo pokrenuli Avon Akciju za borbu protiv raka dojke još 2004. godine, i u okviru nje kontinuirano prikupljamo sredstva prodajom proizvoda sa ružičastom vrpcom, od kojih je celokupan bruto profit namenjen donacijama.\nSve naše humanitarne aktivnosti predvode Avon Dame i Gospoda, zahvaljujući kojima je upravo grad Niš, u kojem su ove godine postignuti najbolji rezultati, sasvim zasluženo bio domaćin ovog divnog koncerta.” – rekla je Elizabet Korobčenko, direktorka kompanije Avon za Srbiju, Crnu Goru, Bugarsku, Albaniju i Makedoniju.\nOve godine donacija je upućena Centru za radiologiju Kliničkog centra Niš, gde je omogućeno obnavljanje PACS sistema koji pruža mogućnost arhiviranja i analize zdravstvenih podataka hiljada žena iz ovog grada i okoline.\nPosetioci koncerta su poručivanjem proizvoda sa ružičastom vrpcom na licu mesta doprineli prikupljanju sredstava za sledeću donaciju, koja će biti usmerena nabavci opreme za biopsiju koja je neophodna kliničko bolničkom centru „Dr Dragiša Mišović“ u Beogradu.\nProkleti pas u Nisu


Zahtev Euleksu da ponovo otvori istragu, 10 godina nakon ubistva dečaka u Goraždevcu - Grad Prijepolje\nGrad Prijepolje > Vesti > Politika > Zahtev Euleksu da ponovo otvori istragu, 10 godina nakon ubistva dečaka u Goraždevcu\nZahtev Euleksu da ponovo otvori istragu, 10 godina nakon ubistva dečaka u Goraždevcu\nDeset godina nakon ubistva dvojice srpskih dečaka Ivana Jovovića i Pantelije Dakića, žitelji Goraždevca na Kosovu i Metohiji danas su obeležili godišnjicu njihove smrti i sa tugom konstatovali da pravda nije zadovoljena jer su počinioci tog gnusnog zločina, zbog činjenice da je Euleks zatvorio istragu, i dalje na slobodi.\n– Zahtevam od Euleksa da, ili prizna da je potpuno nemoćan i da ne može da rasvetli nijedan zločin nad Srbima, ili da ponovo otvori istragu za pobijenu decu na reci Bistrici. Ako to ne može, pitam se odakle mu autoritet da sudi i presuđuje u bilo kom drugom slučaju – rekao je Vulin.\n– Na ovu zemlju ste primljeni našom voljom zato što smo verovali i verujemo da ćete razumeti da ne postoji nacionalnost i versko obeležje ubijenih i ubica. Zločin koji se ne kazni uvek preti da se ponovi i zato tražimo da ponovo otvorite istragu – poručio je Vulin.\n– Zato Srbi moraju da uzmu svoju sudbinu u svoje ruke. Tamo gde nemamo svog komandanta policije, svog sudiju i svog gradonačelnika i predsednika ovakvi zločini se ne rasvetljavaju. Hoću da se rasvetle i hoću da se nikad ne ponove – istakao je Vulin.\n– Ono što je najbolnije jeste što punih deset godina zemaljska pravda nije ostvarena, i što se, da li namerno ili nenamerno, prikriva najteži zločin ovoga kraja. Iako zemaljska pravda nije ostvarena, sigurno oni koji su učinili taj zločin neće biti nekažnjeni jer Božja pravda uvek trijumfuje – poručio je Teodosije.\n– Planiram da odem odavde, moji su me do sada pomagali sada želim ja da njima pomognem tako što ću da nađem posao van ovog mesta – rekla je ona.\n– Međutim, važno je istaći da bilo koja zvanično obustavljena istraga u svakom trenutku može biti ponovo otvorena ukoliko se tužiocu na raspolaganje stave nove informacije koje bi potencijalno mogle da istragu pokrenu napred – izjavila je Gudeljević.\nPredstavnici policije UNMIK-a saopštili su pre 10 godina da će „prevrnuti svaki kamen“ kako bi otkrili ubice, ali – kao i posle brojnih drugih zločina nad Srbima na Kosovu – istraga se nije makla dalje od početka.\n„Dok su spiskovi tajni, neće biti mira među Srbima“\n– Tražimo od međunarodne zajednice da nam budu dostavljeni spiskovi, a dok ti spiskovi ne budu javni, neće biti mira i stabilnosti među Srbima na Kosovu. Ne može se tim spiskovima manipulisati da bi se zastrašivali svi Srbi – rekao je Vulin.\nOn je dodao da Kancelarija traži da se spiskovi dostave srpskim tužilaštvima, jer je, kako je istakao, Srbija dokazala da nijedan ratni zločin koji su počinili Srbi nije ostao nerasvetljen.\n– U Srbiji nijedan zaštićeni svedok protiv prestupnika srpske nacionalnosti nije nestao, stradao, nije ubijen ili promenio mišljenje, a na ovim prostorima se to itekako dešavalo i dešava se. Mi ćemo suditi zločincima do kojih možemo da dođemo i neka niko u to ne sumnja – naglasio je Vulin, dodajući da su tajni spiskovi uvek prepreka istini.


Njemački proizvođač automobila Daimler objavio je u četvrtak da planira otpuštanja u svojoj automobilskoj jedinici Mercedes-Benz kako bi smanjio troškove i povećao profit usred skupog prelaza na “zelenija” vozila.\nProizvođač automobila cilja uštede više od milijardu eura do kraja 2022. smanjenjem radnih mjesta, a plan uključuje eliminaciju 10 posto rukovodnih pozicija.\nKompanija također nastoji smanjiti troškove osoblja u odjelima za automobile i kamione.\nKultni njemački proizvođač automobila bori se s padom profita, pogođen skupim opozvima povezanim sa svojim dizel motorima, smanjenom potražnjom usljed globalnog usporavanja, posebno na ključnom kineskom tržištu, i skupog prelaska na autonomna, električna vozila, prenosi DW.\nUdruga “Novi put” iz Mostara dobitnik prestižne međunarodne nagrade...


U školi niz aktivnosti povodom Svjetskog dana zaštite potrošača\nPovodom obilježavanja Svjetskog dana zaštite potrošača u JU Srednjoj ekonomsko-ugostiteljskoj školi Bar realizovan je niz planskih aktivnosti.\n“Pored ukazivanja na nužnost informisanja i uključenost građana u aktivni koncept poštovanja potrošačkih, odnosno korisničkih prava, učenicima i nastavnom osoblju predstavljene su i aktivnosti koje ustanova sprovodi u saradnji sa privrednim društvima i koje imaju za cilj sticanje znanja, praktičnih vještina i sposobnosti za odgovarajuće obrazovne profile”, kazao je organizator događaja profesor Neđeljko Đurović.\nKao najznačajnija aktivnost na nivou škole, najavljena je donacija kompanije Mercator-CG koja će učenicima smjerova Prodavač i Tehničar prodaje unaprijediti usvajanje praktičnih znanja iz oblasti trgovine. Oprema za kabinet trgovine od strane kompanije Mercator-CG predstavljaće simulaciju prodavnice, koja će znatno olakšati realizaciju nastavnog procesa namjenjenog navedenim obrazovnim programima.\n“Projekat će biti realizovan zahvaljujući posvećenosti i primjerenoj saradnji koju već dugi niz godina profesorica Jelena Rovčanin, kao organizatorka praktičnog obrazovanja, ostvaruje ne samo sa kompanijom Mercatorom-CG, već i sa ostalih 20-ak socijalnih partnera. Samu saradnju sa kompanijom profesorica Rovčanin započela je prije deset godina sa koleginicom profesoricom Ismetom Dabović”, naglašava Đurović.\nProfesorica Rovčanin istakla je da preko 30 učenika praktičnu nastavu realizuje u “Idea” prodajnin objektima, koji posluju u okviru kompanije Mercator-CG i da je ovaj socijalni partner uključen u sistem dualnog obrazovanja koji će ove godine ispratiti prvu generaciju učenika spremnu za tržište rada. U SEUŠ Bar očekuju nastavak i poboljšanje saradnje sa kompanijom Mercator-CG.\n“Učenici JU SEUŠ Bar bili su u prilici i da se putem razgovora sa istaknutim privrednicima informišu o položaju potrošača i zaštiti njihovih prava. Na njihova pitanja odgovarali su javni djelatnik, filantrop i međunarodno afirmisani preduzetnik Radovan Novaković Cakan i direktor ‘Padrino Monta Cakan sporta’ Suan Hodžić. U veoma sadržajnoj i interesantnoj komunikaciji, srednjoškolci su od svojih gostiju, pored konkretnih upustava o obrađivanoj tematici, dobili i niz motivacionih savjeta iz oblasti preduzetništva. Inspirativna iskustva dvojice sagovornika često su učenicima saopštavana i kroz hronološke opise određenih gradskih i privrednih prilika, kao i kroz navođenje brojnih primjera iz prakse. Tokom ove posjete JU SEUŠ Bar, a slijedeći svoje prepoznatljive principe društveno odgovornog poslovanja, Novaković i Hodžić uručili su direktoru Milisavu Joksimoviću prijeko potrebne sportske rekvizite za košarku”, zaključio je prof. Đurović.\nCreated on 16 March 2022.


Kontak plus, Lajmi\nPortparol opštine Kosovo Polje, Ali Topali, je istakao da se starica lečila kod kuće.\n"Danas popodne imali smo još jedan smrtni slučaj u opštini Kosovo Polje. Reč je o ženskoj osobi, koja je imala 84 godina,a koja je preminula od posledica Covid-19. Prema informacijama medicinskog osoblja iz Centra za porodičnu medicinu, žena je bolova I od drugih hroničnih bolesti. Bila na kućnom lečenju ", rekao je Topali za Lajmi.net.\nUpitan da li ima još porodica zaraženih koronavirusom u ovoj opštini, Topali je rekao da su ti podaci dostupni Kosovskom institutu za javno zdravlje.\nOn je takođe istakao da trenutno na Kosovu ima 68 aktivnih slučajeva koronavirusa.\n"Na Kosovu imamo ukupno 133 zaraženih, od kojih se 65 oporavilo, dvoje je umrlo. Imamo ukupno 68 aktivnih slučajeva ", rekao je Topali.\nOvo je treća potvrđena žrtva tokom današnjeg dana, koja je izgubila život u borbi sa korona virusom.\nRanije danas preminuo je stariji muškarac iz Podujeva, a druga žrtva bila je starija žena iz Đakovice.\n09.08.2020 U srpskim sredinama 18 novoobolelih, izlečeno 33 lica (273)


Prva sedmica avgusta obeležava se kao Svetska nedelja dojenja\nCilj ove globalne kampanje je da se postigne društvena svest o značaju i prednostima dojenja, kako za majku tako i za novorođenče\nSvetska nedelja dojenja je globalna kampanja koja se održava u oko 150 zemalja sveta, i njen cilj je da stvori i podigne društvenu svest o značaju i prednostima dojenja, ali i da obezbedi podršku dojenju i time unapredi zaštitu zdravlja majke i deteta.\nZvanični datum Svetske nedelje dojenja na globalnom nivou je od 1-7. avgusta. U našoj zemlji, kao i u mnogim drugim zemljama, za datum obeležavanja Svetske nedelje dojenja izabrana je 40. nedelja u godini, zato što trudnoća traje četrdeset nedelja.\nKampanja je i prilika da se ukaže na prednost isključivog dojenja u prvih šest meseci života odojčeta kao i na značaj nastavka dojenja uz dopunsku ishranu do kraja druge godine starosti deteta. Isključivo dojenje i adekvatna nemlečna ishrana su glavni faktori pravilnog rasta i razvoja dece.\nCiljevi Svetske nedelje dojenja su podsticanje interesovanja među mladim ljudima oba pola da uvide značaj dojenja u savremenom svetu.\nPrednosti dojenja za novorođenče/odojče- obezbeđuje pravilan rast i razvoj, podstiče razvoj i sazrevanje odbrambenog sistema, smanjuje rizik od gojaznosti; omogućava detetu da nauči da pojede koliko mu je potrebno čime se smanjuje rizik od nastanka prekomerne ishranjenosti i gojaznosti u kasnijem uzrastu, podstiče razvoj inteligencije, štiti od mnogih bolesti i infekcija, smanjuje rizik od pojave alergija, smanjuje rizik od sindroma iznenadne smti odojčeta.\nPrednosti dojenja za majku- pomaže uspostavljanju emocionalne veze sa detetom, smanjuje krvarenje posle porođaja, doprinosi normalizaciji telesne mase, smanjuje rizik od pojave osteoporoze, smanjuje rizik od pojave malignih oboljenja dojke i jajnika, smanjuje rizik od postporođajne depresije, smanjuje rizik pojave anemije.\nPrednosti dojenja za porodicu- jednostavnost hranjenja- lako dostupno, ušteda u vremenu, bolje zdravlje majke i deteta, rasterećenje porodičnog budžeta i uspostavljanje skladnih porodičnih odnosa.


POSLE KINESKOG I TRŽIŠTA EVROPSKE UNIJE:„Mlekoprodukt“ osvaja i Rusiju – Zrenjanin\n29/10/2020 10/12/2020 List Zrenjanin\nIz Zrenjanina, na inostrana tržušta, uprkos godini koja je za sve bila ekonomski teška, stižu polutvrdi, tvrdi i topljeni sirevi. Kompanija „Mlekoprodukt”, koja posluje u okviru grupe „Savencia“ (”Savencia fromage & dairy)”, dva meseca posle dobijanja sertifikata za izvoz proizvoda u Kinu i na tržište zemalja Evropske unije, dobila je i licencu za izvoz proizvoda u Rusiju. Na taj način, ova kompanija će svoje proizvode plasirati na sva veća svetska tržišta koja su bila u planu. Generalni direktor ”Mlekoprodukta”, Andrej Beslać, istakao je tim povodom da pripreme za dobijanje licenci nisu bile jednostavne, ali je kompanija u datom trenutku imala ono što je najvažnije – potencijal da se prilagodi i dodatno razvije.\n– Na vreme smo investirali u postojeće proizvodne pogone – instalirali smo dodatnu prijemnu liniju za mleko, povećali kapacitete komora za sušenje sira, nabavili nove mašine za izradu topljenog i mašine za sečenje polutvrdog sira. Sve ovo je doprinelo tome da u godini koja je za sve bila izuzetno teška, uspemo da ostvarimo veliki cilj koji smo imali ispred sebe – da naše proizvode plasiramo na tri najveća svetska tržišta” – istakao je Beslać.\nPrema njegovim rečima, kada je u pitanju ponuda za snabdevanje ovih tržišta, neće biti nekog većeg menjanja asortimana, a to su polutvrdi, tvrdi i topljeni sirevi.- Izvoz za Rusiju će biti značajno brži u odnosu na ostale zemlje, jer za to tržište već spreman asortiman, jer je ranija licenca obnovljena .\n– Kada je u pitanju Kina, nadamo se da će kontigent na ovo tržište krenuti početkom sledeće godine. Što se tiče tržišta Evropske unije, počećemo sa zemljama koje su u okruženju – kačkavalj ćemo plasirati u Rumuniju, a Mađarskoj ćemo osim kačkavalja ponuditi i naš dimljeni sir ”karavan”. U Hrvatsku i Sloveniju ćemo krenuti sa feta sirom i sa našim tvrdim, polutvrdim i topljenim sirevima. Posle toga ćemo pokušati da ostvarimo plasman proizvoda na tržišta Nemačke, Francuske, odnosno tržišta gde ima naše dijaspore koja potencijalno može da bude zainteresovana za proizvode koji imaju stopostotno poreklo iz Srbije” – istakao je Beslać.\nZRENJANINSKI „MLEKOPRODUKT” PROKRČIO PUT NA NOVA TRŽIŠTA\nUSPEŠNA POSLOVNA GODINA „MLEKOPRODUKTA”\n← NARODNO POZORIŠTE: Repertoar za novembar\nKorona „preti” da poveća siromaštvo →


Dvanaest država podnijelo tužbu protiv Bajdena – Borba\nDvanaest država podnijelo tužbu protiv Bajdena\nDržavni tužioci 12 saveznih američkih država podnijeli su u ponedeljak tužbu protiv administracije predsjednika SAD Džoa Bajdena nakon što je u januaru izdao izvršnu naredbu koja posebno predviđa utvrđivanje takozvanih socijalnih troškova za emitovanje gasova staklene bašte.\n„Određivanje socijalnih troškova za gasova sa efektom staklene bašte u suštini je spekulativan, politički motivisan i nedefinisan zadatak, koji uključuje pokušaj predviđanja nepredvidivih okolnosti kao što su migracije ljudi, međunarodni sukobi i globalne katastrofe stotinama godina u budućnost“ , navodi se u tužbi.\n„Dodeljivanje takvih vrijednosti suštinski je zakonodavna radnja koja spada u isključivu nadležnost Kongresa“, dodaje se.\nPrema navodima tužbe, naredba će izazvati nesagledive posledice po američku ekonomiju i građane.\n„U praksi, naredba predsjednika Bajdena nalaže saveznim agencijama da koriste ovu ogromnu cifru kako bi opravdale jednako ogromno širenje savezne regulatorne moći koja će zadirati u svaki aspekt života Amerikanaca – od njihovih automobila, njihovih frižidera i domova, do njihovih namirnica i računi za električnu energiju“, dodaje se.\nNajavljujući tužbu zbog „socijalnih troškova“ na Tviteru, Šmit je Bajdenov izvršni nalog nazvao nezakonitim prekršajem.\n„Izvršni nalog o zaštiti javnog zdravlja i životne sredine i razvoju nauke za suzbijanje klimatske krize“ izdala je administracija Bajdena 20. januara. „Socijalni trošak“ definisan je kao unovčena šteta koja se dovodi u vezu sa povećanjem emisije gasova sa efektom staklene bašte, a koristiće se za tačno određivanje društvene koristi od smanjenja emisije gasova sa efektom staklene bašte.\nPrema izvještajima, očekuje se da će privremeni troškovi za emisiju ugljen-dioksida iznositi oko 51 dolar po metričkoj toni. U vreme Obamine administracije govorilo se da iznosi 50 dolara po metričkoj toni, dok je Trampov kabinet tu procjenu spustio na 7 dolara po metričkoj toni zgljen-dioksida.\nPreminulo sedam osoba, još 612 novooboljelih\nSkandal u Nikšiću: Aktivisti DPS-a okupljuju se u hotelu “Onogošt”, nadležni ćute (VIDEO)


HomeEkonomijaMali: Ulaganje u puteve pokreće srpsku ekonomiju\n14/08/2019 Redakcija BALKAN TV Ekonomija, za slajder 0\nOn je za RTS, uoči otvaranja deonice na Koridoru 11 Obrenovac – Ljig, rekao da se izgradnjom autoputeva omogućava brže kretanje ljudi, bolji protok robe, zemlja postaje atraktivnija za investitore.\n„To je ono što pokreće vašu privredu. Zato nije slučajno što, nakon finansijske konsolidacije, prošle godine imamo stopu rasta naše ekonomije od 4,3 odsto, ove godine 3,5 odsto“, rekao je ministar.\n„Privukli smo 107 stranih direktnih investicija prošle godine, ali imam osećaj da mi nismo sposobni da budemo ponosni na to što smo prvi u svetu u nečemu što sve zemlje priželjkuju da budu“, naglasio je on.\nOsim deonice autoputa na Koridoru 11, Obrenovac- Ljig, koja vodi do Čačka, kaže da će do kraja godine biti završena deonica od Obrenovca do Surčina, da se radi Požega – Preljina, a da će do kraja oktobra biti otvoren istočni krak Koridora 10, kao i da se kreće u izgradnju Moravskog koridora.\nMali je i potvrdio konstataciju novinara da će svako moći da predloži projekat od nacionalnog značaja.Investicioni plan, ističe Mali, neće značiti samo ulaganje u putnu i železničku infrastrukturu, već i u školstvo, zdravstvo, pronatalnu politiku, turizam, poljoprivredu…\n„Ovo je istorijska šansa za našu zemlju, da završimo te infrastrukturne projekte da možemo da se posvetimo daljem rastu kvaliteta života naših građana“, podvukao je Mali.\nOsvrnuo se i na komentare pojedinih ekonomista o tome kako Investicioni program nije dobar jer će podstaći rast javnog duga, te kazao da ako rast naše ekonomije bude pet ili šest odsto BDP-a, a javni dug se poveća za isti taj procenat, Mali je naveo da se u tom slučaju javni dug kao učešće u BDP-u ne pomera.\nDo 15. septembra odluka o značajnom povećanju minimalne cene rada\nMinistar Mali izjavio je danas da će Vlada Srbije do 15. septembra doneti odluku o značajnom povećanju minimalne cene rada, da će odluka o povećanju plata i penzija biti doneta do kraja septembra, kao i da će decembarska prosečna plata biti iznad 500 evra.\n„U naredne dve ili tri nedelje imaćemo odluku o povećanju minimalne ceni rada, a do kraja septembra i oko povećanja plata i penzija“, rekao je Mali.\n„Očekujem značajno povećanje minimalne cene rade, kao i prošle godine koja je povećana za 8.6 odsto. To su dobri rezultati. Takođe, ispunjavamo ono što je predsednik Vučić obećao, a to je da će decembarska prosečna plata biti iznad 500 evra“, kazao je Mali.\nTotal Hits : 3100810


Udruženje banaka BiH: Klijenti Sberbanke da ne brinu, depoziti svih banaka su sigurni – Banjaluka24\nKlijenti Sberbank ad Banjaluka i Sberbank dd Sarajevo nemaju razloga za brigu, poručili su iz Udruženja banaka BiH, navodeći da “ruskog elementa u ove dvije banke više nema”, jer su upravljanje njima preuzele Agencije za bankarstvo Srpske i FBiH.\nOvom odlukom prekinuta je veza s ruskim vlasnikom i eventualno propadanje Sberbank Europe neće imati nikakav utcaj na rad Sber banaka u BiH.\nIz Udruženja naglašavaju da su obje Sberbanke u Bosni i Hercegovini su izuzetno finansijski vitalne, dobro kapitalizovane i vrlo likvidne.\n“Svjesni smo i razumijemo nervozu i strah građana u ovakvoj situaciji kada je prisutna prijetnja miru u Evropi, i jasno je da se to odražava na sve građane i razmišljanje o ličnoj sigurnosti. Sve banke u Bosni i Hercegovini, bez obzira na dešavanja u svijetu, posluju nesmetano, u skladu sa bh. regulativom, te nema potrebe za bilo kakvim reakcijama građana, poput podizanja novca sa računa”, istakao je Berislav Kutle, direktor Udruženja banaka u Bosni i Hercegovini, te naglasio da je Udruženje u stalnom kontaktu sa regulatorima i cjelokupnim bankarskim sektorom i da pomno prate sva dešavanja.


21.05.2017 u 18:05\nLegendarni američki teniser Andre Agasi i srpski teniser Novak Đoković dogovorili su saradnju koja će zvanično početi od Rolan Garosa, preneli su danas svetski mediji. Kako se navodi, osvajač osam gren slem titula, među kojima je i Rolan Garos 1999. godine, pokušaće da pomogne Đokoviću da odbrani titulu u Parizu, a potom se i vrati na vrh ATP liste, javlja Tanjug. Srpski teniser nedavno je otpustio ceo stručni stab na čelu s trenerom Marjanom Vajdom, a tokom turnira u Rimu, gde je stigao do finala, uz njega je bio brat Marko. Đoković je na konferenciji za medije posle poraza od Aleksandra Zvereva u finalu mastersa u Rimu istakao da nije napravljen dogovor s Agasijem na duge staze, već da će o svemu razgovarati kada se vide u Parizu.\n21.05.2017 u 12:59\nPredsednik Nacionalnog prosvetnog saveta prof. dr Aleksandar Lipkovski suprotstavio se juče odluci UO Centra za promociju nauke da smeni direktora Nemanju Đorđevića zbog javno izrečenih stavova oko spora crkva – darvinisti. On naglašava da ne želi da se priključi nijednoj strani, da ima svoje lično mišljenje, ali da smatra da je svako slobodan da iznese mišljenje za koje ni u kom slučaju ne bi smeo da bude kažnjavan. Jer, dodaje, reč je o naučnom dijalogu, a ne o nametnutoj politici (bilo darvinista, bilo kreacionista). – Uvek je žalosno, a sada kod nas i krajnje opasno, kad se politika meša u pitanja nauke, obrazovanja i naučnog dijaloga. Taj dijalog moraju da vode stručnjaci, profesionalci, oni koji su svoj život posvetili razvoju nauke i obrazovanja i njihovom unapređivanju. Jer,\n19.05.2017 u 21:09\nI dalje neizvesna sudbina konkursa za naučne projekte\nNaučna zajednica u Srbiji je i dalje u neizvesnosti – da li će postojeći projektni ciklus po ko zna koji put biti produžen za šest meseci ili će vlada raspisati novi. Odgovor na ovo pitanje nismo saznali ni na jučerašnjoj sednici Zajednice instituta Srbije (ZIS), kojoj je prisustvovao i prof. dr Zoran Popović, predsednik Nacionalnog saveta za naučni i tehnološki razvoj.\n14.05.2017 u 16:08\n„VODIČ ZA BRUCOŠE“\nU sutrašnjem izdanju: Predlozi upisnih kvota i školarina za sve državne univerzitete za školsku 2007/18. godinu U čemu je razlika između akreditacije i dozvole za rad Koja su najtraženija zanimanja i najatraktivniji programi Kako do mesta u studentskom domu i zdravstvene zaštite Termini upisne trke i potrebna dokumenta za prijavu i za upis Korisni sajtovi, statistika visokog obrazovanja...\n18.08.2016 u 20:58\nŠkolska godina neće početi štrajkom\nŠkolska godina neće početi štrajkom prosvetnih radnika, a svi tehnološki viškovi u prosveti biće raspoređeni u školama gde ima slobodnih mesta – zaključak je prvog sastanka novog ministra prosvete Mladena Šarčevića sa predstavnicima četiri reprezentativna sindikata zaposlenih u obrazovanju. Šarčević je rekao da je u Beogradu tehnološki višak nešto više od 3.000 prosvetnih radnika i oko 6.000 u Srbiji, ali naglasio da su sva ta mesta rešiva. „Pitanje je samo prebacivanja sa jednog radnog mesta na drugo”, rekao je ministar prosvete, koji je i sam na početku karijere tri puta bio tehnološki višak. Predsednica Unije sindikata prosvetnih radnika Srbije Jasna Janković izjavila je nakon sastanka da štrajka neće biti, ali ne zato što nema problema u prosveti, već zato što žele da\nNovog ministra prosvete čekaju razočarani naučnici\nMladena Šarčevića, budućeg ministra prosvete koji je stručnjak za osnovno i srednje obrazovanje, odmah po preuzimanju kabineta u Nemanjinoj 24 čekaju dva „vruća krompira” koja stižu iz oblasti visokog obrazovanja i nauke. Prvi je novi konkurs za naučnoistraživačke projekte, oko kojeg se prethodnih meseci tresla i prosveta i nauka i koji je po mnogima bio ključni razlog za smenu resornog ministra Srđana Verbića. Podsetimo, posle mnogo polemike i osporavanja, pre svega na stranicama našeg lista, konkurs koji je raspisalo Verbićevo Ministarstvo, vlada je poništila na sednici 6. maja i odredila rok od 90 dana da se izrade nova dokumenta. Novi nacrt je gotov, ali... Dr Aleksandra\n11.06.2016 u 21:04\nAmerička nagrada srpskoj učenici za rusku pesmu o bombardovanju SRJ\n06.06.2016 u 08:30\nTri fakulteta sa najvećim prilivom novca u Srbiji jesu novosadski Fakultet tehničkih nauka (oko 3,3 milijardi dinara), beogradski Medicinski fakultet (oko 2,5 milijarde) i novosadski Prirodno-matematički fakultet (1,6 milijarde dinara). U grupaciji fakulteta sa najvećim prihodima (po osnovu sredstava iz budžeta i sopstvene zarade) spadaju još i Ekonomski fakultet u Subotici (oko 1,1), kao i beogradski fakulteti – Mašinski (oko 1,1), Ekonomski (892 miliona) i Pravni (823 miliona). Novosadski FTN apsolutni je šampion srpskog visokog obrazovanja kada se pogledaju i neki drugi podaci (a ne samo novac), poput broja završnih radova (diplomskih, master i doktorskih), ali i broja studenata i profesora koji su u toku prošle školske godine bili na drugom univerzitetu u zemlji u inostranstvu. Ovo\nPrva runda dogovora o novom konkursu za naučnoistraživačke projekte\nU Ministarstvu prosvete, nauke i tehnološkog razvoja je održan prvi sastanak sa predstavnicima Srpske akademija nauka i umetnosti, univerziteta i instituta, kako bi se čuli njihovi predlozi u vezi sa novim konkursom za naučnoistraživačke projekte. Ovaj sastanak je naučna zajednica čekala devet dana, jer kada je vlada 6. maja donela odluku o poništavanju prethodnog konkursa, ministar prosvete Srđan Verbić je javno obećao prve konsultacije već u ponedeljak 9. maja. Kako je saopšteno iz Ministarstva prosvete, raspravljalo se i o reformi naučnoistraživačkog sistema, institucionalnom finansiranju instituta i drugim pitanjima od značaja za nauku u Srbiji. Upućen je i apel Vladi Srbije da što pre formira Nacionalni savet za nauku i tehnološki razvoj, koji treba da utvrdi ključne